Бектемир Мелиқўзиев 4 йилга барча спорт мусобақаларидан четлаштирилди - UzNews.uz\n4 май, 15:31 1253 1\nБектемир Мелиқўзиев 4 йилга барча спорт мусобақаларидан четлаштирилди\nУ Бутунжаҳон антидопинг кодексининг 2.4-моддасига асосан жазоланмоқда. Унинг олган барча медаллари ва рейтинг очколари бекор қилинди.\nРио-2016 совриндори Бектемир Мелиқўзиев 2020 йил 16 февралдан бошлаб 2024 йил 15 февралга қадар барча спорт мусобақаларида (миллий ва халқаро чемпионатлар, турли ўйинлар в.х.к) иштирок этиш ҳуқуқидан маҳрум этилди. Бу ҳақда Миллий антидопинг агентлиги Матбуот хизмати маълум қилди.\nШунингдек, 2020 йил 16 февралдан бошлаб мусобақаларда олган барча медаллари ва рейтинг очколари бекор қилинди.\nБундан ташқари, Бутунжаҳон антидопинг кодексига кўра, Б. Мелиқўзиевнинг профессионал боксда чиқишларини давом этиши ёки этмаслиги тегишли Халқаро профессионал бокс ташкилотининг қарорига боғлиқ бўлади. Агар рухсат берадиган бўлса, дисквалификацияси тугагунгга қадар фақатгина профессионал боксда жанг ўтказиши мумкин.\nМиллий антидопинг агентлиги Матбуот хизмати маълумотига кўра, дастлаб Бектемирдан олинган допинг-синамасида “фуросемид” тақиқланган моддаси аниқланган ва у 2018 йил 28 февралдан бошлаб 2020 йил 27 февралгача 2 йиллик дисквалификация билан жазоланган.\nСпортчи томонидан кейинги антидопинг қоидалари бузилиши дастлабки белгиланган жазо муддати ичида, яъни 2019 йил 30 сентябрда содир этилиб, унда ADAMS тизимида боксчининг ўзи киритган манзили бўйича етиб келишган допинг-назоратчилари кўрсатилган манзилда боксчи бўлмаганлиги учун ундан режали допинг-синамани олишолмаган. Худди шу вазият яна икки маротаба – 2019 йил 21 октябрь ва 2020 йил 16 февраль кунлари такрорланган.\nБутунжаҳон антидопинг кодексининг 2.4-моддасига асосан, бу турдаги антидопинг қоидабузарлик учун 2 йиллик дисквалификация жазо чораси қўлланилган. Лекин кейинги антидопинг қоидабузарлик аввалги антидопинг қоидабузарлик учун белгиланган муддат ичида содир этилган бўлса, бунда кейинги антидопинг қоидабузарлик муддати икки баравар кўпайтирилади. Шу сабабли Мелиқўзиевга жами 4 йиллик дисквалификация белгиланган.\nKarim Xodjaev 4 май, 15:42\n“Жигули” ва Nexia иштирокидаги ЙТҲда 2 та бола ва ...\n13 май, 13:47 541 0\nTelegram’даги гуруҳ администраторларининг банк карталаридан пул ечиб олган 10...\n13 май, 11:05 541 0\nҲайдовчининг бошига тош билан уриб, унинг $5 мингга яқин ...\n12 май, 14:37 480 0\nЎзбекистон Шарқий Қуддусдаги вазият кескинлашганидан хавотирини билдирди\n12 май, 17:46 456 0\nМетро билан боғлиқ навбатдаги муаммо: йўловчилар поезднинг келишини 30 ...\n13 май, 13:07 412 0\nТяньшань қўнғир айиғи қонунчиликка риоя қилинган ҳолда отилган — ...\n12 май, 15:09 368 1\n03 Май, Душанба 1048 0\nЎтган йилда Facebook, Google, Apple Ўзбекистонга 11 млрд сўм солиқ тўлади\n03 Май, Душанба 1893 0\nБюджет пулларини энг кўп ноқонуний сарфлаган вилоятлар рўйхати эълон қилинди\n03 Май, Душанба 830 0\nКоронавирусга қарши эмлаш жараёни ҳар йили ўтказилиши мумкин – ССВ\n12 Апрель, Душанба 4954 0\n09 Апрель, Жума 4798 0\n2021 йил учун закот, фитр садақаси ва фидя миқдорлари маълум қилинди\n19 Апрель, Душанба 3212 0\nТермизда ифторлик пайтидаги оммавий жанжал юзасидан расмий маълумот берилди — видео\n08 Апрель, Пайшанба 2495 2\n01 Май, Шанба 2713 2\nПиёда юрганга 3 минг сўм: мобил иловадан фойдаланиш тартиби маълум қилинди\n06 Апрель, Тўплам: 1803 1


14 апрел 2021, Тошкент вақти: 00:59\nЎзбекистонга Шўролар даврида Ислом Каримовгача раҳбарлик қилган Иномжон Бузрукхўжаевич Усмонхўжаев 17 март куни 87 ёшида вафот этди. Ўзбекистонга 5 йил давомида раҳбарлик қилган ва “Пахта иши”да айбланиб 12 йилга қамалган Усмонхўжаев 2016 йилнинг ноябрида тўла оқланган эди.\nФарғоналик ҳуқуқ фаоли Абдусалом Эргашев “Озодлик” радиосига Иномжон Усмонхўжаев бугун эрталаб оламдан ўтганини маълум қилди.\n- Марҳумнинг жанозаси Фарғонанинг Ёрмозор ҳудудидаги жомъе масжидида ўқилади. Мен ҳозир Иномжон аканинг уйида ўтирибман. Ҳозир у киши билан видолашиб чиқдим. Уни Риштон тумани Пандигон қишлоғидаги қабристонга, Бузрукхўжа отанинг ёнларига дафн этишар экан, -деди Абдусалом Эргашев Озодлик билан микрофонсиз суҳбатда.\nҲуқуқ фаоли ҳозирча Иномжон Усмонхўжаев жанозасига ҳукумат ва маҳаллий ҳокимият вакиллари қатнашиши ёки қатнашмаслиги номаълум бўлиб қолаётганини айтди.\nИномжон Усмонхўжаев 1983-88 йилларда Ўзбекистон Коммунистик партияси 1-котиби лавозимларида ишлаган эди.\n1989 йилда Усмонхўжаев “пахта иши” бўйича айбланиб, 12 йилга қамалган эди. Бироқ у орадан кўп ўтмай, 1990 йилда қамоқдан озод қилинган, бироқ тўла оқланмаган эди.\nИномжон Усмонхўжаев устидан СССР Олий суди 1989 йилда чиқарган ҳукм президент Ислом Каримов вафот этганидан сўнг 2016 йилнинг 18 ноябрь куни Ўзбекистон Олий суди томонидан бекор қилинган.\nШу муносабат билан Озодлик билан ўтган йил декабрида суҳбатлашган Усмонхўжаев¸ бу қарорни 25 йил кутганини айтиб¸ ниҳоят адолат қарор топганидан мамнунлик билдирган эди.\n- Бу кунни 25 йил кутдим. Нега бунча чўзилганини ўтган бошлиқларнинг ўзлари билади. Бу нафақат мен учун¸ балки “ўзбек иши” бўйича адолатнинг қарор топиши. Ўзи бу иш ўта ëмон ва хато иш бўлган. Бундай қарор учун бугунги раҳбарларга миннатдорчилик билдираман¸ - деган эди Озодлик билан суҳбатда Иномжон Усмонхўжаев.\nИномжон Усмонхўжаев 1930 йилнинг 21 майида Фарғонада туғилган. Партия арбоби. Ўрта Осиё политехника институтининг архитектура факультетини тугатган (1955). Марғилон шаҳри бош меъмори (1959), Фарғона вилояти партия комитети инструктори (1960), Фарғона вилояти ижроия қўмитаси бошқарма бошлиғи (1961), Фарғона шаҳри ижроия қўмитаси раиси (1962-64), Сирдарё вилояти партия комитети котиби (1965-69), КПСС МК инструктори (1969-72), Наманган вилояти ижроия қўмитаси раиси (1972-74), Андижон вилояти партия комитети 1-котиби (1974-78), Ўзбекистон ССР Олий Совети Президиуми раиси (1978-83). Ўзбекистон Компартияси МК 1-котиби (1983-88).\n“И. Усмонхўжаев республикага раҳбарлик қилган йилларда сиёсий ва иқтисодий вазият ёмонлашди, у қатъиятсизлиги ва журъатсизлиги туфайли Марказнинг тазйиқига дош бера олмай, 1984-88-йилларда Ўзбекистоннинг кўплаб хўжалик ва партия арбобларини “пахта иши” ва “ўзбеклар иши” деган сохта сиёсий айбловлар натижасида қатағон қилинишига, халқнинг миллий ғурури ва қадриятлари камситилишига йўл қўйиб берди”¸ деган сиëсий баҳо айни кунларда ҳам ўзбек интернет нашрларида кўчириб босилиб келинаётган эди.


Ҳафтанинг қоқ ўртасида – иш қайнаган палла бир сабаб билан ҳайу ҳуйт деб қишлоққа жўнавордим.\nNews FeedTopics 11 404Photos 17 063Videos 285Participants 410 256\nТурмуш ўртоғим билан уйда китоб ўқиб ўтиргандик. Бирдан менинг телефонимга бегона рақамдан қўнғироқ бўлиб қолди. Гўшакни кўтардим, нариги томондан нотаниш кекса аёл овози эшитилди: "Ёрдам беринг, устимдан қулфлаб кетишган, ейишга, ичишга ҳеч нарса йўқ, жон беряпман!" Ва алоқа узилиб қолди. Мен ўзимни йўқотиб қўйдим, эримга айтгандим, у мени тинчлантира бошлади:"Қўйсанг-чи, хавотир олма, кимдир ҳазиллашган бўлса керак..." Ўқишни давом эттирардигу, кўнглим нотинч эди. Қайта қўнғироқ қилишга қаро\nНАЖОТ ҚАЙИҒИ... 1912 йил 10 апрель куни "Титаник" Саутгемптондан Нью Йоркка қараб, Атлантика океани бўйлаб сафарга чиққанида кема бортида 1317 нафар йўловчи ва 908 нафар экипаж аъзолари, жами 2225 нафар инсонлар бор эди. Титаникка чиққан инсонларнинг аксарияти ўзларини ҳаммадан кўра бахтиёр ҳисоблар, бундай улкан кема бортига чиқиш ҳаммага ҳам насиб қилмаганидан ғурурланар эдилар. Кема айсберг билан тўқнашгунига қадар инсонларда чексиз ҳурсандчилик, саёҳатга чиққан вақтда инсонларда кузатиладиг\nЖ И Г А Р И М (ибратли ҳикоя) Бир катта саркарда фарзандларини ватан ҳимояси учун бўлган жангга жўнатибди. Икки ой ўтгандан кейин хабар келибди: -Тақсир, мусибат оғир бўлди. Жангга кетган катта фарзандингиздан айрилиб қолдингиз, - деганларида Яратганни даргоҳига қўлларини кўтариб дуо қилган экан: - Парвардигор, шу фарзандни ўзинг берувдинг, ўзинг олдинг, сабрни ҳам ўзингдан сўрайман, бошқа иложим йўқ - дедилар. Орадан уч ой вақт ўтиб яна хабар келибди: - Тақсир, иккинчи ўғлиздан ҳам жудо бўл\nҚабристон олдидан ўтаётган пайтинг дуога қўл оч. Эртага ўзинг ҳам шу дуога бўласан мухтож!\nСамолётда оқ танли аёлнинг ёнидаги ўриндиққа ҳабаш киши келиб ўтирди. Аёлга бу ёқмади. Жирканиб кетди. Стюардессани чакириб: - Кўриниб турибдики, сиз менинг аҳволимни, ўтирган жойимни кўрмаяпсиз. Сизлар мени қора танли билан ёнма-ён ўтказиб қўйдинглар. Ва мен бундай хорликка розимасман. Бир дақиқа ҳам бу ёввойига чидолмайман. Ҳозироқ мени бошқа ўринга ўтказашингизни талаб қиламан. Стюардесса деди: - Кечирасиз хоним. Узр сўрайман. Тинчланинг, илтимос. Ҳамма ўриндиқлар банд. Бир нича дақиқа кути\nБИЗНИ ОРЗУ Уйқусиз кечалар, ажиб туйғулар, Бедорман кўнгилда ширин орзулар. Отанг бўлолмади рози бўл ўғлим, Илтимос Қуръондан ҚОРИ БЎЛ ЎҒЛИМ! Ўқигин каломни қироат билан, Ҳаётга тадбиқ эт шижоат билан. Зулмат кунларимнинг нури бўл ўғлим, Илтимос Қуръондан ҚОРИ БЎЛ ЎҒЛИМ! Буни ҳеч тушунмас қалби қотганлар, Афсус тушунганлар, динни сотганлар. Сўқир инсонларнинг кўзи бўл ўғлим, Илтимос Қуръондан ҚОРИ БЎЛ ЎҒЛИМ! Овозинг тинглабон қалбим қувонсин, Хайр баракотни кўрган ишонсин. Бухорийлар юртин\nОТА Ҳайдар ота қийналиб ўсди. Шароит сабабли кеч уйланди. Бу ҳам етмагандек, ўн беш йил деганда фарзанд кўрди. Бир дона ўғил кўрди. Хотини бошқа туғмади. Соғлиғи тўғри келмади. Фарзанди - Паҳлавонни ҳам ёшлари қирқдан ўтганда дунёга келтирганди... Ота ўғлини авайлаб ўстирди. Невара кўрмай ўтиб кетмай, деб ўғлини ёш уйлантирди. Бир йил ўтмасдан ўғил неварали бўлди. Ўғлига - қўлидан келадигани - деҳқончиликни ўргатди. Ёши ўтган эса-да ўғли билан бирга ишларди. Саратон. Экинларни чопиқ қилишяпти.\n— Само Юлдузи\n410 256 participants in the group\nҲафтанинг қоқ ўртасида – иш қайнаган палла бир сабаб билан ҳайу ҳуйт деб қишлоққа жўнавордим. Онамнинг анчадан бери мазаси бўлиб-бўлмай юрувди, баҳонада кўриб келаман дедим-да, чоршанбани оёқлатиб, йўлга тушдим. Беш юз чақиримнинг деярли ҳаммасини жала-ёмғирда, ярмини қоронғуда босиб ўтганим боис бир соатлар ортиқча юришимга тўғри келди. Муштипарим одатдагидай кўзлари тўрт бўлиб, омонлигимни Оллоҳдан тилаб, топганини дастурхонга тизиб ўтирибди экан... Дийдор нақадар ширин нарса-а?! Ҳар кун симда икки-уч марта гаплашган бошқа, кўз кўзга тушган бошқа! “Олтин бошгинанг омон бўлсин, болам!” деб пешонамдан, юзларимдан қайта-қайта ўпади... Мен ҳам эриииб кетаман, оёқлари остига оқиб тушгим келади... Ҳар кўришганимизда шундай бўлади... Кеч борганим учун бошқалар ётиб қолган эди. Яхши бўлди – онам иккимиз анча пайт гаплашиб ўтирдик. Онам: “Ётақол, болам, чарчагансан”, деса-да, ётгим келмас, онам ҳам ичида ётишимни истамас эди. Ниҳоят, бомдодга уч соатлар қолганида чарчоқ кучини кўрсатиб, уйқу босди. Онамга намозга уйғотишни тайинлаб, ўринга чўзилдим. Одатда, бунақа чарчоқдан кейин мен учун бомдодга уйғониш анча оғир. Ўзи уйқучи одамман. Кунига 7 соатдан кам ухласам, бошим гарангсиб юраман. Энди шунча йўл босиб келиб, чарчаб, яна уч соатгина ухлаб... бунақа пайтда фақат қулоғим остида замбарак отиб уйғотиш мумкин мени. Хуллас, ётдиму қотдим... Бир маҳал бошимни иссиққина қўл сийпаётганини сездим. Олдинига англамадим, чунки бошим ғувиллаб ётибди. Кимдир сочларимни бармоқлари билан тарар, бошимни, пешонамни силаб-силаб қўяр эди. Ким экан бу, дейман уйқу аралаш. Аммо қабоқларим очишга қўймайди. Ниҳоят, куч йиғиб, кўзимни очдим. Қарасам, тепамда онам турибди! “Тур, болам, бомдод бўлди”, деди. Бирдан уйқум қочди. Онам мени бунақа эркалаб уйғотмай қўйганига анча бўлган эди. Кўнглим чарақлаб кетди. Ётган куйимча қўлларидан ушладим, олдин юзимга босдим, кейин дудоқларимга қўйиб ўпдим. Бошимни гўё фаришталар силаётгандек эди. Анчадан бери чўллаб ётган қароғларимга ёш тошди. Кечаги чарчоқ, уйқусизлик, толиқишлардан асар қолмади... Қушдек енгил эдим, қийналмасдан туриб кетдим. Шавқ билан таҳорат олдим. Ўша шавқ билан жойнамозга турдим. Ўша шавқ билан намоз ўқидим. Тўғриси, анчадан бери намозда бундай тўлқинланмаган эдим... Дуода “Роббирҳам ҳума кама роббайаний соғиро”, дерканман, ичимдаги тўлқинлар қирғоғидан тоша кетди. Келма, йўл ёмон, бизда жала қуйяпти, сен етиб келгунингча мен хавотирда ўтираман, деганига қарамай, йўлга тушган, эс-ҳушини таҳликага қориштирган, кўзининг нурини изига тўккан мендек ёмон болага шунчалар меҳр, муҳаббат қайдан?! Қайси денгиздан булоқ бўлиб сизиб чиқаётир бу шафқат?! Нимага?! Ниманинг эвазига?! Етказган озорлари учунми?! Қўйган хавотирлари учунми?! Солган машаққатлари учунми?! Муштипаримнинг менга бўлган меҳрини ўйларканман, юрагим сел бўб кетди. Бунақа пайтда доим бир нарса ёдимга келади: Оллоҳимнинг раҳмати олдида онамнинг ана шундай денгизлар янглиғ шафқати ҳам ҳечдир! Оллоҳим, бизни, ота-оналаримизни, фарзандларимизни, жумла мўминни раҳматингга ғарқ қил! Зеро, Сен бизга ота-оналаримиздан ҳам раҳмлироқсан!\nSABR INSHA ALLAH\nОнажонларимизнинг умрлари узун булсин.\nManiyam ota onam xayot bo lganlarida shart oldilariga borvolardim, jannatda ko‘rishishni nasib qilsin ilohim inshaallox\nO‘qib yuragim zirqirab ketti


Ўзбекистон Республикаси Вазирлар Маҳкамасининг 24.08.2020 й. 507-сон "Молиявий ҳисоботнинг халқаро стандартлари ва унга тушунтиришлар матнини тан олиш тартиби тўғрисидаги низомни тасдиқлаш ҳақида"ги ҚарориМаълумотлар тизими «Ўзбекистон Республикаси Вазирлар Маҳкамасининг 24.08.2020 й. 507-сон "Молиявий ҳисоботнинг халқаро стандартлари ва унга тушунтиришлар матнини тан олиш тартиби тўғрисидаги низомни тасдиқлаш ҳақида"ги Қарори» | NRM.uz\nЎзбекистон Республикаси Вазирлар Маҳкамасининг 24.08.2020 й. 507-сон "Молиявий ҳисоботнинг халқаро стандартлари ва унга тушунтиришлар матнини тан олиш тартиби тўғрисидаги низомни тасдиқлаш ҳақида"ги Қарори\nХАЛҚАРО СТАНДАРТЛАРИ ВА УНГА\nТУШУНТИРИШЛАР МАТНИНИ ТАН ОЛИШ\nЎзбекистон Республикаси Президентининг "Молиявий ҳисоботнинг халқаро стандартларига ўтиш бўйича қўшимча чора-тадбирлар тўғрисида" 2020 йил 24 февралдаги ПҚ-4611-сон қарори ижросини таъминлаш мақсадида Вазирлар Маҳкамаси ҚАРОР ҚИЛАДИ:\n1. Қуйидагиларни назарда тутувчи Молиявий ҳисоботнинг халқаро стандартлари ва унга тушунтиришлар матнини тан олиш тартиби тўғрисидаги низом иловага мувофиқ тасдиқлансин:\nЎзбекистон Республикаси ҳудудида қўллаш учун молиявий ҳисоботнинг халқаро стандартлари ҳужжатларини экспертизадан ўтказиш;\nмолиявий ҳисоботнинг халқаро стандартлари ҳужжатларини экспертизадан ўтказиш бўйича экспертиза комиссиясини шакллантириш тартиби;\nмолиявий ҳисоботнинг халқаро стандартлари ҳужжатларини ушбу ҳужжатлардан фойдалананувчилар ва илмий жамоатчилик вакиллари билан муҳокама қилиш;\nЎзбекистон Республикаси ҳудудида молиявий ҳисоботнинг халқаро стандартлари ҳужжатларини жорий этиш тўғрисида қарор қабул қилиш.\n2. Ўзбекистон Республикаси Молия вазирлиги бухгалтерлар ва аудиторларнинг республика жамоат бирлашмалари билан биргаликда халқаро экспертларни жалб қилган ҳолда, қуйидаги тадбирлар доимий равишда амалга оширилишини таъминласин:\nмолиявий ҳисоботнинг халқаро стандартлари ҳужжатлари матнидан давлат тили ва бошқа тилларда фойдаланишга рухсат олиш мақсадида молиявий ҳисоботнинг халқаро стандартлари фонди билан шартнома шартларини кўриб чиқиш;\nмолиявий ҳисоботнинг халқаро стандартлари ҳужжатларининг давлат тилидаги матнини мазкур ҳужжатлардан фойдаланувчилар, илмий жамоатчилик вакиллари билан муҳокама қилиш;\nмутахассислар муҳокамалари натижасида келиб тушган таклифларни кўриб чиқиш ва зарурат бўлганда, давлат тилига таржима қилинган молиявий ҳисоботнинг халқаро стандартлари ҳужжатлари матнини қайта кўриб чиқиш;\nхалқаро ва маҳаллий экспертларни жалб қилган ҳолда, молиявий ҳисоботнинг халқаро стандартлари ҳужжатларини қўллаш амалиёти бўйича тизимли равишда семинар-тренинглар ўтказиш.\n3. Ўзбекистон Республикаси Молия вазирлиги манфаатдор вазирлик ва идоралар билан биргаликда ўзлари қабул қилган норматив-ҳуқуқий ҳужжатларни икки ой муддатда ушбу қарорга мувофиқлаштирсин.\n4. Мазкур қарорнинг бажарилишини назорат қилиш Ўзбекистон Республикаси Бош вазирининг молия-иқтисодиёт ва камбағалликни қисқартириш масалалари бўйича ўринбосари - иқтисодий тараққиёт ва камбағалликни қисқартириш вазири Ж.А. Қўчқоров ва Ўзбекистон Республикаси молия вазири Т.А. Ишметов зиммасига юклансин.


Хабар берилганидек Президент Шавкат Мирзиёев амалга оширилаётган бунёдкорлик ишлари, йирик лойиҳалар билан танишиш, халқ билан мулоқот қилиш мақсадида 28 февраль – 1 март кунлари Наманган вилоятида бўлди.\nТашриф чоғида Президентимиз наманганлик оддий одамлар билан мулоқот қилиш, уларнинг кайфиятини билиш учун, халққа янада яқин бўлиш мақсадида Наманган шаҳридаги замонавий гипермаркетга ташриф буюриб бу ердаги нарҳ-наволар билан танишди.\nПрезидентимиз ташриф чоғида одамларнинг кайфияти мана шундай нарх-наволарга боғлиқ эканини таъкидлади ва расталарни айнан Наманганда ишлаб чиқарилган маҳсулотлар билан тўлдириш бугунги куннинг зарурати эканлигини қайд этди.\nКўчаларда тўпланган ёш-у қари давлат раҳбарини қарсаклар билан қарши олди.\nШавкат Мирзиёев Самарқандда\nРасулбек 3 март 2019 15:10\nНарх наво ва сифатга чуқур этибор қаратиш к.к\nЖавлон 3 март 2019 15:18\nАллохим Рози булсин


16:23 / 06.03.2018 9377 pdf Ўқиш режими + -\nОламлар Робби Аллоҳ таолога ҳамд бўлсин!\nҲидоятга бошловчи, омонатдор саййидимиз Муҳаммад ва у зотнинг оила аъзоларига, саҳобаи киромларига ҳамда уларга яхшилик ила эргашганларга Қиёматга қадар дуруд ва саломларнинг афзали ва мукаммали бўлсин!\nБу – муборак юртлардан келган муборак янгиликлардир.\nДунёга келиб, кўзларимиз кўриб, қулоқларимиз эшита бошлагандан буён саййидимиз Муҳаммад соллаллоҳу алайҳи васалламнинг ҳадисларини ўрганар эканмиз, у зот соллаллоҳу алайҳи васалламнинг муборак исмлари билан биргаликда ҳадис илмида мўминларнинг амири Абу Абдуллоҳ Муҳаммад ибн Исмоил Бухорий розияллоҳу таоло анҳунинг ҳам исмларини эшитар эдик. Бироз улғайгач эса, «Бухорий деб қай юртга нисбатан айтилади?» деб сўрайдиган бўлдик. Шунда бизга «У Мовароуннаҳрда жойлашган Бухоро деган шаҳарга нисбат берилади», дейишарди. Бу муборак диёрлардан умматнинг етук алломалари, имомлари етишиб чиққан. Маълумки, толиби илм фиқҳ ўқиса, албатта имом Марғинонийнинг исмига, тафсир ўқиса, имом Насафийнинг исмига, ҳисоб ўқиса, имом Хоразмийнинг исмига, ақоид ўқиса, имом Абу Мансур Мотурийдийнинг исмига кўзи тушади. Шунда у «Бу алломалар қайси юртдан?» деб сўрайди. Унга яна ўша жавоб – бу зотларнинг довруғи нафақат Ислом оламини, балки бутун дунёни тутган, қатор етук олимларни етиштирган ўша муборак диёрларда туғилиб-ўсганлар. Уларнинг илми нафақат мусулмонларга, балки инсониятга манфаатли бўлган ва иншааллоҳ, шундай бўлиб қолади ҳам. Салкам бир аср давом этган совет иттифоқи парчаланиб, узоқ танаффусдан сўнг бу диёрларда Исломнинг, исломий илмларнинг қайта уйғониши нур устига нур бўлиб, хурсандчилигимизга хурсандчилик қўшмоқда. Исломий илмларнинг қайта жонланишига оид бу гўзал ва муборак хушхабарларни қалбимиз тўла сурур ва мамнуният ила қаршиламоқдамиз. Бу хайрли ишларнинг барчаси Расулуллоҳ соллаллоҳу алайҳи васалламнинг ҳадислари баракаси бўлиб, уларнинг хазинабони, яъни имом Бухорий ўша муборак диёрлардандир.\nБу ўлка аҳлининг фахри бўлмиш улуғ аждодларнинг илмий меросини қайта тирилтиришга ёрдам бераётганларнинг барчаларини Аллоҳ таоло гўзал мукофотлар ила мукофотласин. Бухоро аҳли, Самарқанд, Насаф ва Тошкент аҳлига саломларимиз бўлсин!\nМуҳаммад Мужир Хатиб\nҲадис фанлари доктори (Сурия)\n16:12 / 06.03.2018 10569\n09:45 / 05.03.2018 2573\n5213 09:44 / 12.01.2018\n111 11:00 / 28.12.2018\n677 06:08 / 24.09.2018\n1418 15:19 / 05.07.2018


11:07 / 05.03.2020 1968 pdf Ўқиш режими + -\nАҳли сунна вал жамоанинг фиқҳий мазҳаббошиларидан тўртинчилари имом Аҳмад ибн Ҳанбалдирлар. Тарихчиларнинг таъкидлашларича, у кишининг ота-оналари марвлик бўлиб, кейинроқ улар Арабистон томон кўчганлар.\nИмом Аҳмад ибн Ҳанбал ҳам ҳижрий 164-санада Марвда туғилдилар. Ёшликларида етим қолиб, фақирликда ўсдилар, қийналиб ўқидилар. Ул зот кийим тўқиб сотар, хаттотлик қилиб қорин тўйғизар эдилар. Баъзи вақтларда ҳаммоллик ҳам қилганлар. Ёшликданоқ ҳадис илмига қаттиқ қизиқдилар. Бу эса ўз навбатида, илм талаб этиш учун кўп сафар қилишга чорлади. Имом Аҳмад Абу Ҳанифанинг бош шогирдларидан бўлмиш имом Абу Юсуфдан дарс олдилар.\nКейинчалик Бағдодда катта муҳаддис Ҳушайт ибн Башир ал-Воситийда тўрт йил мунтазам ўқиб, у кишидан уч мингта ҳадис ёзиб олдилар. Илм талабида Яман, Куфа, Басра, Мадина, Макка ва бошқа жойларга сафар қилдилар. Маккаи Мукаррамада имом Шофеъийдан дарс олдилар.\nИмом Шофеъий Бағдодга келганларида ораларидаги алоқа яна ҳам мустаҳкам бўлди. Имом Аҳмад у кишидан кўпроқ таълим олишга ҳаракат қилдилар.\nИмом Шофеъий Мисрга кўчиб кетаётганларида имом Аҳмад ҳам у киши билан бирга кетмоқчи бўлдилар-у, аммо шароит тўғри келмади.\nИмом Аҳмад ибн Ҳанбалнинг шогирдлари ва мухлислари у кишининг фиқҳлари билан фахрланишар эди. Ҳатто улуғ тарихчи Тобарий ўзининг «Ихтилофул уламо» китобида Аҳмад ибн Ҳанбални «муҳаддис» деб атаганида, Ибн Ҳанбалнинг мухлислари у кишининг уйига бостириб кирганлар ва «Нимага Ибн Ҳанбални фақиҳ демадинг?» деб жанжал қилишган. Охири Тобарийни миршаблар зўрға ажратиб олишган.\nАлбатта, Аҳмад ибн Ҳанбал ҳазратларининг бундай «ёрдам»га ҳожатлари йўқ эди. Шундоқ ҳам у кишини бутун Ислом олами улуғ олим, фақиҳ, муҳаддис, зоҳид ва тақводор сифатида яхши танир эди. У киши барчага устоз эдилар.\nИмом Аҳмаднинг даври сиёсий ва ақийдавий ихтилофлар кучайган давр бўлди. Айниқса, ўша пайтда мўътазилий мазҳаби тарафдорлари ҳукуматга яқин бўлиб олиб, кўп бузғунчиликлар қилдилар. Уларнинг ўша даврдаги бошлиқларидан бири Ибн Абу Довуд халифа Маъмунга одамларни мажбур қилиб, «Қуръон – махлуқ», деб айттиришга уринди. Унинг маслаҳати билан халифа Маъмун волийларга Аҳли сунна вал жамоа уламоларини ҳақоратлаб хат ёзди. Уларни ҳукумат қароргоҳларига олиб келиб, «Қуръон – махлуқ», деган гапни айттиришни, уни бажармаганларни эса жазолашни амр қилди.\nМусулмонлар улкан фитнага учрадилар. Ислом ақийдаси бузилиши хавфи туғилди. Бағдодда имом Аҳмад ибн Ҳанбал бошчилигида уламолар бунга қаттиқ қаршилик кўрсата бошладилар. Улар илмий мунозараларда мўътазилийларни шарманда қилишар эди. Буни сезган халифа Маъмун Бағдоднинг еттита атоқли олимини ўз ҳузурига юборишни амр қилди. Уларни мажбур қилиб, эътирофларини олди ва ҳаммага эълон қилди. Шу билан имом Аҳмаднинг қанотини кесмоқчи ва шавкатини синдирмоқчи бўлди. Лекин имом Аҳмад бу фитнага қарши салобатли тоғдек маҳкам турдилар. У киши фитначиларни халқ орасида ҳужжат ва далиллар билан шарманда қилиб, довдиратиб қўйдилар.\nШунда Маъмун ўзи турган Турмус шаҳрига имом Аҳмад ибн Ҳанбални ва у кишининг шериклари Муҳаммад ибн Нуҳни юборишни амр қилди. Олимларнинг қўлларини кишанлаб, беҳурмат қилиб олиб кетишди. Аммо улар йўлдалик пайтида халифа Маъмун вафот этди.\nОлимларни кишанланган ҳолларида Бағдодга қайтаришди. Йўлда Ибн Нуҳ вафот этдилар. Имом Аҳмад у кишини ўзлари ювиб, жаноза ўқиб, кўмдилар. Имом Аҳмадни эса янги халифа тайин бўлгунча қамаб қўйишди. Янги халифа ҳам эскисининг йўлини тутди.\nАкаси Маъмуннинг васиятига амал қилган халифа Мўътасим ҳам фитна йўлини давом эттирди. Имом Аҳмадни икки йилдан ортиқ, аниқроғи, йигирма саккиз ой қамоқда ушлаб қийнашди, аммо иродаларини бука олмадилар. Имом Аҳмаднинг эътирофлари кўпчиликнинг ҳузурида бўлишини хоҳлашар эди. Шунинг учун одамларни тўплаб, халифа Мўътасим ўзи чиқар ва имом Аҳмадни сўроққа тутар эди.\nГап билан енга олмасликларига кўзлари етгандан сўнг калтаклашга ўтишди. Ҳар сафар гап-сўз фойда бермагандан сўнг Имомни ҳушидан кетиб қолгунича дарра билан уришар, кейин эса кўтариб, қамоққа олиб кетишар, бу ҳол эртасига яна янгидан бошланар эди.\n«Эй Аҳмад, қулоғимга «Қуръон – махлуқ», деб қўйгин, сени халифанинг қўлидан қутқариб оламан», деди.\n«Эй Ибн Абу Довуд, қулоғимга «Қуръон – Аллоҳнинг каломи, махлуқ эмас», деб қўйгин, сени Аллоҳнинг азобидан қутқариб оламан», дедилар.\nБу воқеа халифанинг тавба қилиши, фитнабоши Ибн Абу Довуд ва унинг шериги Бишрул Мурайсийнинг боши олиниши ва имом Аҳмаднинг эъзозланиши билан тугади.\nИмом Аҳмад умрларининг охирида бемор бўлганларида бутун Ислом олами ташвишга тушди. У киши яшаётган шаҳар одамга тўлиб, юриб бўлмай қолди. Миршаблар фақат Имомнинг ўзлари истаган одамнигина кўришга қўйишар эди. У киши ҳижрий 241-сана, 12 робиъул аввал, жума куни вафот этдилар. Тарихчиларнинг маълумотларига кўра, у зотнинг жанозаларига икки ярим миллион одам қатнашган.\nИмом Аҳмад ўз мазҳабларида Қуръон ва Суннатни асосий манба қилиб олдилар. Сўнгра ижмоъ ва саҳобаларнинг кучли гаплари ўрин олди. У киши қиёсни бошқа илож қолмагандагина ишлатиш керак, дер эдилар.\nИмом Аҳмад ибн Ҳанбал мазҳаблари масалаларни тор олиши ҳаммага маълум. У киши кўп масалаларда тақво асосида ҳукм чиқарганлари учун шундай бўлиб кўринади.\nРустамжон 23:01 / 05.03.2020\nМаколадан ханбалий масхаббоши имоми Ахмад ибн Хамбал устозни яхширок таниб олдим.\n08:07 / 05.03.2020 1276\n09:03 / 05.03.2020 1245\nФиқҳ дарслари (136-дарс). Намознинг ҳикматлари\n1. Намоз Исломнинг иккинчи рукни, ибодатларнинг онаси, тоатларнинг асоси, гуноҳларни ювувчи, ёмонликларни қайтарувчидир.2. Намоз калимаи шаҳодатдан кейинги энг давоми...\n240 14:00 / 13 май\n577 16:00 / 25.05.2020\n2422 16:42 / 14.12.2017\n1726 18:20 / 07.04.2020


2019 йилнинг 31-декабрида Хитой ҳукумати БССТга Хубей вилоятининг Ухан шаҳрида номаълум пневмония авж олгани тўғрисида хабар берди.\nТОШКЕНТ, 2 янв - Sputnik. Хитой Ташқи ишлар вазири Ван И Xinhua агентлиги ва ХХР Марказий телевидениесига берган интервьюсида ўтказилаётган тадқиқотларнинг аксарияти, коронавирус пандемияси бутун дунё бўйича алоҳида ўчоқларда юзага келганини кўрсатмоқда, дея маълум қилди.\nЎзбекистонда коронавирусдан тузалган беморлар сони 98%га етди\nДунёда коронавируснинг “оёғи етмаган” қитъа қолмади\nТашкилот маълумотларига кўра, касаллик дунё бўйича 82 миллионга яқин кишига юққан. Джонс Хопкинс университети маълумотларига кўра, вирусни юқтирганлар сони дунёда 84 миллионга етган. Инфекцияланганлар сони бўйича АҚШ, Ҳиндистон ва Бразилия етакчи ўринда бормоқда. Кейинги ўринларда Россия, Франция, Британия, Италия, Испания, Германия ва Колумбия келмоқда.


ШАҲЛО АБЗАЛОВА БИЛАН СУҲБАТ: ХАРАЖАТЛАРНИ ОПТИМАЛЛАШТИРИШ\nШАҲЛО АБЗАЛОВА (ТОШКЕНТ РАДИОСИ) БИЛАН СУҲБАТ: ХАРАЖАТЛАРНИ ОПТИМАЛЛАШТИРИШ\nШаҳло: Харажатларни оптималлаштириш бўйича жаҳон тажрибаси омилларнинг барчасини бирданига ишга тушириб юбормасликни, балки ҳар куни кичкина қадамлар қўйишни тавсия этади. Хўш, нега кичик қадамлар қўйиш тавсия этилади?\nЕвгения: Харажатларни оптималлаштиришнинг барча омилларини жорий этиб юборишяъни барчасидан биратўла бўйин товлаш – анча қийин.\nОптималлаштириш тизимини жорий этишни аста-секинлик билан, оқилона, қадам-бақадам бошлаш лозим. Яқин келажакда бирданига олинадиган битта улкан натижани кутиб ўтиргандан кўра натижалар оз-оздан бўлса ҳам доимий тарзда томиб тургани яхши.\nШаҳло: Кейинги пайтда “оптималлаштириш” атамаси оммалашиб кетмоқда, шундай экан “харажатларни оптималлаштириш” деганда айнан нима тушинилади?\nЕвгения: Бу ҳолда “харажатларни оптималлаштириш” атамаси сиз корхонангиз учун барча кераксиз харажатлардан воз кечганингизни, фақатгина ростдан ҳам уларсиз фаолият кўрсата олмайдиган харажатларнигина қолдирганингизни англатади. Воз кечилганидан кейин “оптималлаштириш”нинг иккинчи босқичи бошланади: бу босқичда эса биз харажатларнинг барча қисмларига алоҳида диққат-эътибор билан ёндошамиз ва уларни қисқартириш, камайтириш йўлларини қидирамиз.\nШаҳло: Тадбиркорларга ўз харажатларини мустақил таҳлил эта олиш ва уларни оптималлаштиришни ташкил этиш имконини берадиган омиллар мавжудми?\nЕвгения: Албатта, кўплаб давлатларнинг тадбиркорлари томонидан қўлланилган ва синаб кўрилган кўплаб омиллар бор. Бироқ ҳар бир омил ҳам айнан сизнинг компаниянгиз учун мос келавермайди, компания тараққиётининг ҳарқандай босқичига учраб қолган ҳар бир имкониятни жорий этавериш ҳам мумкин эмас.\nБугун кичик бизнесга тўғри келадиган бирнеча омиллар билан танишишни тавсия этаман.\nМутахассислар билан ишлаш. Ҳар бир раҳбар ўз корхонасининг энг ночор жойи қаер эканлигини яхши билади.\nМасалан, кўпинча шундай ҳолатларга дуч келамиз – тадбиркорлар бухгалтерия ҳисоботи ва солиққа тортишни жорий этишга кам эътибор берадилар. Табиийки, бундан кейин кўплаб камчиликлар пайдо бўлади, жарималар бошланади. Бундай ҳолатларда бухгалтерия ҳисоботини жорий этиш соҳасидаги мутахассисларга мурожаат этишдан бошқа илож қолмайди. Муаммони ҳал этишнинг яна бир йўли: бухгалтерия ҳисобини қандай қилиб тўғри олиб бориш, солиқларни тўғри ҳисоблаш ва тегишли ҳужжатларни расмийлаштиришни тушунтирадиган аудитордан маслаҳат олишдир.\nЯъни мутахассислар билан ишлаш ёки ҳеч бўлмаганда улардан маслаҳатлар олиш ҳар доим охир-оқибатда тежамкорликка олиб келади.\nХодимлар билан ишлаш.\nХаражатларни оптималлаштириш борасида ходимлар ғояларнинг энг асосий хазинаси ҳисобланади, шунинг учун ҳам масалани улар билан муҳокама қилган яхши.Ходимлар ҳар доим жараённинг ичида бўладилар: ҳайдовчи ёқилғини қандай қилиб кам сарфлашни билади, электр устаси электр қувватини тежаш учун қандай лампочка сотиб олиш зарурлигини яхши тушунади.\nШаҳло: бугунги кунда кўпгина компанияларда бонуслар бериш, тақдирлаш тизимини жорий этмоқдалар. Харажатларни оптималлаштиришни рағбатлантириш тизими билан муштарак этиб бўладими?\nЕвгения: Албатта боғласа бўлади. Мен юқорида айтиб ўтганимдек, ходимлар теша тегмаган ғояларнинг хазинаси ва уларнинг ғоялари узоқ давр мобайнида тежаш имконини беришини ҳисобга олганда ходимларни рағбатлантириш оптималлаштириш тизимини жорий қилишнинг мантиқий давоми ҳисобланади.\nТовар ва молларни етказиб берувчилар билан ишлаш.\nКўпинча биз ягона товар ва молларни етказиб берувчига ёпишиб оламиз.\nУларни қайта кашф этинг:\nетказиб бериш шартлари – илгари ўзингиз ташир эдингиз ва бу ишга қўшимча маблағлар сарфлашга тўғри келар эди;\nсотиб олиш шартлари – сиз илгари кўтарасига сотиб олган бўлсангиз керак. Бу эса сизнинг пул оқимларингизга зарба бўлган. Энди аксинча сизнинг яхши баҳоларга сотиб олиш имкониятингиз бор. Буларнинг барчаси биргаликда таннархдан анчагина ютишга имкон беради;\nмавсумийлик – товар ёки хизматларни мавсуми келмасидан сотиб олиш имкониятларини таҳлил этиб кўринг. Кўпчилик талаб юқори даражага кўтарилганда яъни мавсумда етказиб берувчиларнинг баҳоси анчагина юқорига кўтарилишини сезиб қолган, деб ўйлайман.\nтендер ташкил қилинг – ҳамма учун эмас, ўзингизнинг эҳтиёжингиз учун шундай қилинг. Компанияларнинг 10 – 20 тасига қўнғироқ қилиб чиқингу, баҳоларни таҳлил этинг.\nянги ҳамкорлар – Баъзида компаниялар бозордаги янги ҳамкорлар билан ишлашдан бош тортадилар. Бунинг фойдали жиҳатлари бор. Аммо уларнинг таклифларига ҳам ҳарқалай қулоқ тутиб кўринг. Бозордаги ҳисса учун кураш майдонида улар сиз учун мақбул баҳо ва қўшимча хизматлар таклиф қилиб қолишлари мумкин.\nМижозлар билан ишлаш.\nКўпроқ одатдаги мижозлар билан муомалада бўлинг. Улар кўплаб фойдали янгиликларни етказадилар:\nУларга қандай қилиб яхшироқ хизмат кўрсатиш керак ёки уларга кўпроқ қайси моллар зарур. Шундай йўл билан сиз нафақат даромадингизни оширасиз ва эҳтимол, ҳеч кимга керак бўлмайдиган моллар ёки хизматлардан, бунга пул ва вақт сарфлаб ўтирмасдан воз кечасиз.\nШаҳло: мижозлар билан учрашиб туришни қандай ташкил қилиш керак?\nЕвгения: одатда, доимий мижозлар билан раҳбарлар шахсан кам учрашадилар. Улар билан имкон бўлган заҳоти учрашаверинг ёки график белгиланг. Бу ҳолда кўп нарса бизнеснинг турига, кўламига ва мижозларнинг сонига боғлиқ.\nБюджетни қайта тақсимлаш\nБюджетни қайта тақсимлашни имкониятларини– молиялашни, йўналтиришни ўйлаб кўринг.\nҲар бир компанияда, балки концелярия молларига, чойу кофега, корпоратив тадбирлар ва бошқа ишларга маблағлар топилиб қолар. Даромадлар топиш ва бошқа молиялаш имкониятларини ўйлаб кўринг.\nМасалан, ўтган йили биз энг ночор бўлган бир йўналишлар бўйича тушадиган даромадларга боғлиқ корпоратив тадбирга маблаг тўпладик. Яъни бу даромаднинг фозини аниқладик, корпоратив тадбир учун масъул тайинладик ва маблағни раҳбарият билан келишиб ўтирмаса ҳам бўлаверишига келишиб олдик, чунки йил давомида қандай кечани қаерда ва неча марта ташкил этишни ходимларнинг ўзи белгилаб олишади. Шу зумнинг ўзидан бошлаб корпоративларнинг нархи 40 фоизга тушди, корпоратив тадбирларнинг сони 4 мартага кўпайди.\nОдатдагидек, ҳар бир компанияда кундан-кун такрорланиб турадиган муайян жараёнлар мавжуд. Автоматлаштириш имкониятларини, бу жараённинг арзонлаштиришни ўйлаб кўринг.\nМасалан, бир хил ҳужжатларни босиб чиқаришни олайлик. Балки, босмахонага ҳужжатнинг андозасини буюртма қилиш имконияти ҳам бор, бу эса қоғозни, принтерни бўёқ билан тўлдиришни ва ходимларнинг вақтларини анчагина тежашга имкон беради.


Юлдузли тунлар-71 – mulkdor.com\nMarch 12 2019, 06:03 АдабиётКитобларКутубхона\nДеҳлида тўп-тўп бўлиб айланиб юрган ғолиблар орасида ёғли ўлжа излаётганлари ҳам бор эди. Синд дарёсининг бўйидан Бобур аскарларига қўшилиб келган Ёр Ҳусайнбек илгари Хайбар довонининг жанубида йўлтўсарлик қилган қароқчилардан эди. Ҳозир унинг навкарлари шаҳар четидаги бир ибодатхонага киришиб, ҳиндлар сиғинадиган худоларнинг ҳайкалларига ўрнатилган қимматбаҳо тошларни кўчириб олишга тушдилар.\nДеворлари оқ-сарғиш мармардан ишланган ибодатхонада кекса бир бараҳман* кўзларига ёш олиб, будданинг улкан тош ҳайкалидан нажот сўрамоқда. Ибодатга келган аёллар, чоллар, ўсмирлар, худолари олдида бош эгиб жим туришибди.\nЁр Ҳусайнбекнинг навкарлари эса тўрт қўллик худо Шиванинг баланд ҳайкалига нарвон қўйиб чиқишган, Шиванинг пешонасига катта қизил ҳолга ўхшатиб ўрнатилган ёқутни ханжар билан кавлаб олишга уринишарди.\nШу ҳодисанинг устига келиб қолган Ҳумоюн нар-вондаги навкарга қаҳр билан қичқирди:\n— Подшоҳ ҳазратлари номидан буюрамен. Ҳайкалга тегма! Туш пастга!\nЁр Ҳусайнбек нимқоронғи ибодатхона ичида Ҳумоюнни аввал танимади:\n— Кофирларнинг ҳайкалини ҳимоя қиладиган подшонг ўзингга! — деди-да, нарвондаги навкарга буюрди: — Олавер!\nНавкар ханжар билан ҳайкалнинг пешонасини кавлашда давом этди. Шунда Ҳумоюн отган ёй ўқи унинг билагига тегди. Ханжар ерга тушиб кетди. Навкар билагини чангаллаганича орқага ўгирилди.\nЁр Ҳусайнбек қиличини суғуриб:\n— Ким у? — деб ўшқирди-ю, Ҳумоюн томонга ҳамла қилди.\nҲиндубек ҳам қиличини суғуриб олдинга чиқди:\n— Сиз Ёр Ҳусайнбек бўлсангиз, бу олий зот Бобур подшоҳнинг ўғиллари мирзо Ҳумоюндирлар! Ёр Ҳусайнбек бу гапга ишонгиси келмай Ҳумоюнга кўзларини олайтириб тикилди. У энг аввал Ҳумоюннинг эгнидаги арғувоний тўнни таниди. Ёқаларига дурлар қадалган бу тўн — Бобурники эди. Ҳумоюн Панипат жанги арафасида Иброҳим Лодининг Ҳамидхон деган лашкарбошиси билан олишиб, уни енгган, уч юздан ортиқ одамини асир олиб келган эди. Бобур ўғлининг бу жасоратига қойил бўлиб, эгнидаги шоҳона тўнини ўғлига кийдирган, буни ҳамма беклар, шу жумладан, Ёр Ҳусайнбек ҳам кўрган эди. Ўша тўн ҳозир ҳам Ҳумоюннинг эгнида эди — унинг хипча гавдасига бир оз катта келиб, елкалари осилиброқ турар эди.\n— Амирзодам, мен сизни танимабмен! — Ёр Ҳу-сайнбек қўлида қиличи билан бир қадам орқага чекинди.\n— Қилични топширинг! — буюрди Ҳумоюн.\n— Амирзодам, мен ҳазрат отангизга содиқ хизмат қилган бекларданмен!\n— Ибодатхонада суғурилган қилични мен подшоҳ ҳазратларига элтиб топширишим керак! — деди Ҳумоюн.— Сиз йўлтўсарликдан тавба қилиб, ҳазрати олийнинг хизматига кирган экансиз. Бугун яна талончилик кўчасига қайтмишсиз. Подшоҳ ҳазратлари зиёратгоҳларда ножўя ҳаракат содир бўлмасин деб, буюрмаган эдиларми? Нечун назарни бунчалик паст қилдингиз, бек? Ёғий хазиналаридан барча жангчилар ўз улушларини олгайлар! Бу хазина сизга ҳам етиб ортгай! Иброҳим Лодининг одамлари шу ҳайкалнинг пешонасидаги ёқутга тегмаган эканлар. Улар қилмаган пасткашликни қилиш бизга иснод эмасми? Олинг қиличини! Мана бу нокас йигитларни тутиб ҳибсга элтинг! Токи бошқа йигитларимизга ибрат бўлсин!\nХос навкарлар бу буйруқни бажарганларидан кейин Ҳумоюн Ҳиндубекка бараҳманни ва унинг қавмларини кўрсатди-да:\n— Жаноб бек, подшоҳ ҳазратлари бизга тайинлаган гапларни буларга таржима қилиб беринг, — деди. Буларнинг дини бошқа. Лекин биз барча ғайридинларни бир худонинг бандалари деб билурмиз. Биз Ҳиндистонга яхши ниятлар билан келдик. Бу муаззам кишварни ҳиндлар билан бирга обод қилмоқчимиз. Кимки бизга ҳамкор бўлса, ҳамкорлик қилурмиз!\nҲиндубек таржима қилган бу сўзларни бараҳман ва унинг қавмлари бош ирғаб, таъзим қилиб эшитдилар. Шаҳзода ва унинг одамлари чиқиб кетгандан кейин эса бараҳман яна будданинг ҳайкали олдига ибодатга келиб, бутун миннатдорчилигини унга айта бошлади. Муқаддас ёқутни олмоқчи бўлган нокаснинг қўлидан ўқ еб жазоланиши будданинг иродаси билан бўлганига бараҳман ўз қавмларини ишонтириши зарур эди.\n* Б а р а ҳ м а н — ҳиндларнинг руҳонийси.\n* * * Агра қалъасидаги хилватхона девони хос билан подшоҳ ошхонасининг оралиғида эди. Бир ойдан бери давом этаётган ёмғир фасли ҳали-бери тугайдиганга ўхшамас, баъзи кунлари ...\nАдабиётMarch 21 2019, 08:03\nПаркент туманидаги 33-умумтаълим мактабида ...\nТошкент вилоятининг Паркент туманидаги Қирғизовул ҳудудида жойлашган 33-умумтаълим мактабида ушбу бюстнинг очилишига бағишланган маросимда Ўзбекистон Ёзувчилар уюшмаси ...\nАдабиётDecember 12 2018, 02:12\n21. ИНҚИЛОБ Юсуфбек ҳожи устида бояғи кимхоб тўни билан Шайхантаҳурнинг Занжирлиғига етиб, гузарда йиғилиб ўлтурган ва ўзига салом бериш учун ўринларидан турган халққа хитоб ...\nАдабиётDecember 28 2018, 05:12


Пальма Parajubaea torallyi - Ботаникс – бағбаншылық ҳәм өсимликлер ҳаққындағы журнал\nТәбиятта ол Боливия Андының қурғақ тегисликлеринде теңиз қәддинен 2700–3400 м бәлентликте өседи, соның ушын да ол дүнядағы ең бәлент өсиўши пальма болып есапланады. Бул жерлерде температура арасында 20 °С қа шекем көтериледи, ал түнги тоңлаўлар шамалық. Қыс айларында (июль, август) температура тез-тез –7 °С қа шекем түсип барады. Бул жерде жыллық жаўын муғдары 550 мм ге жақын, бул Моравияның ең қурғақ тегисликлериндегиден кем. Бийик таўлар климаты бирден- бир өсиў ареалы болғанлықтан ол суўыққа шыдамлы пальма түри, соның ушын оны Жер Орта Теңизинде бир жыл даўамында ашық аспанда қолайлы шараятта өсириўге болады. Бизде қыс айлары оны 0 °С температураға шыдай алатуғын, зыян тиймейтуғын жерге көшириў керек. Суўыққа шыдамлылық Европада –3 °С қа тең. Тарыйхта пальма шыдаған ең төмен температура –8 °С. Дурыс, олар барлық жапырақларын түсирди, бирақ, аман қалды ҳәм бәҳәрде қайтадан жапырақ шығарды.\nБоливияда ол узынлығы 14 м, диаметри 25–35 см болып өседи. Жүз жыллық нусхалары болса 30 м, диаметри 50 см ге шекем өседи. Сулыў басынан шама менен 5 м узынлыққа шекем өсиўши 20 ға жақын жапырақ шығарады. Пальма өзиниң ана журтынан басқа жерлерде бир неше мәрте киши өседи.\nТәбиятта ол туқымының көлеминен парқ қылыўшы еки түрли папулятсияда өседи. Parajubaea вар. torallyi 7 см шекем өсиўши туқым, булл ўақытта оның майда туқымлы варианты Parajubaea torallyi вар. microcarpa бириншисинен 3 есе киши бириқ, визуал жақтан олар бир-биринен аз парқ қылады, тәбиятта киши вариант үлкен туқымлы варианттай бийикке өспейди.\nБоливияда Parajubaea torallyi қала парклерине, көше бойларына отырғызылатуғын сүйикли өсимлик. Еквадорда ҳәм Қубла Колумбияда теңиз қәддинен 2500–3000 м бәлентликтеги қалаларда, суўыққа онша шыдамсыз ҳәм пәс өсиўи менен ажыратылатуғын Parajubaea cacoides өсириледи. Parajubaea torallyi менен уқсаслықты есапқа ала отырып, тәбиятта ол белгисиз болғанлықтан, гәп Parajubaea torallyi бир түри ҳаққында кетип атыр деп ойланады.\n1996– жылы булл түрдиң ең киши ўәкили Parajubaea sunkha анықланды. Ол Валлегранда әтирапындағы андтың бирнеше ишки тегисликлеринде, Боливиядағы теңиз қәддинен 1700–2200 м бийикликтеги Санта-Круз округнда 8 метрге шекем өседи. Анық таксаномикалық изертлеўден кейин оны Parajubaea torallyi менен алжастырғанлығы анықланған.\nParajubaea түринен болған пальманы өсириў қыйын емес, бирақ булл ушын үлкен муғдарда шыдам керек болады. Тәбиятта туқым бир тегис өспейди, әдетте булл процесс 1,5 жыл даўам етеди. Базы бир туқымлар бир айдан соң өседи, басқаларына ярым жыл керек болса, базыларына жыл да кетеди. Егер гәп пальманың субтропикалық түри ҳаққында болса, жоқары температура туқымның өсиўин тезлетпейди, ал оны набыт қылады.\nТуқымды егемен дейин оны 5–7 күн жыллы суўға салып қойыў керек, туқымның түрине қарап үлкен туқымларды 2 ҳәптеге дейин де салып қойылады. Суўды патасланып кетпеўи ушын ҳәр күни өзгертип турыў керек. Туқымды (үлкен туқымлардың ҳәр түрлилигине қарап) азғана үстин тегислеўге болады. Бул ўақытта суў туқымға киреди ҳәм дем алыў дәўирин тамамлайды (дем алыў дәўири бул, Боливиядағы июннен октябрге шекем даўам ететуғын қыс айларындағы қурғақшылық дәўиринде туқымларды бузылып кети сақлаў ўақты) ҳәм туқым шыға баслайды. Усының менен ығаллаў дәўири тамамланады. Умытпаң гәп қурғақ жерлерде өсиўши субтропикалық түр ҳаққында кетип атыр, соның ушын да суўдың артықшалығы оған жаман тәсир көрсетеди. Туқымларды кейин гүл отырғызылатуғын яки пластик ыдысқа жерден ярымына дейин көринип туратуғын қылып отырғызың, температура 10–20 °С әтирапында болыўы керек (егер жоқары күнги ҳәм төмен түнги температура арасында үлкен парқ болса). Бул түрдеги пальманы өсириўдиң басқа түрлерден парқы дым төмен температура ҳәм дым қурғақ субстрат тийкарғы парқ болып есапланады.\nОтырғызылған туқымларды 3–4 ҳәптеден бир тексерип турың, өсиңкирегенлерин өз алдына ыдысқа отырғызың. Базы бир басланғыш бағшылар жақсы тәжирийбеге ийе болады олар жыл даўамында шықпай қалған туқымды өсириўди тоқтатады ҳәм еки ай даўамында субстратқа толық қуўраўға имкан береди. Кейин туқымлар таңланады, бир ҳәпте суўда ығаллайды ҳәм және егеди. Ярым жыл даўамында дерлик барлығы шығады. Шықпағанларын қайтадан еки ай қуўратып қояды ҳәм қайтадан ығаллайды, усыннан кейин барлығы толыөсип шығады. Бул пальманың туқымларының шығыўы дерлик 100% тек олар менен қалай ислесиўди билиў керек, оннан қалса жалқаўларын бирнеше ай қурытыў керек.\nНәл пайда болған ўақтында оны өсириў аңсат, тек қуйғанда шыдаў керек. Жас пальмалар ярым саяны унатады (тәбиятта нәллер үлкен тереклердиң саясында өседи), пискен өсимликлерге толық ашықлық керек ўақтында.\nParajubaea түри жоқ болып кетиў қәўпинде турған Қубла Америка пальмаларының түрине киреди. Қәўиптиң тийкарғы себеби биотоплардың жоғалыўы, аўыл-хожалығы өнимлерине талаптың артыўы, тоғайлардың шабылыўы ҳәм падалардың көбейиўи. Пальмалар киши територияда ушырасады, булл олардың жоқ болыў қәўипин күшейтеди. Туқымлардың үлкенлигинен пальмалардың тарқалыўы шекленген, узақ аралыққа тарқатыўшы адамзаттың талапшаңлығы нәтийжесинде жоғалып баратырған көзәйнекли айыў (Tremarctos ornatus) болып есапланады.\n««« Алдыңғы мақала: Қурт-қумырсқа жеўши өсимликтиң туқымларын егиў көрсетпеси Кейинги мақала: Қыйылған шөп пенен не қылыў керек? »»»


Бухорода қайнатасининг фоҳишаликда айблаб, доимий зулмларига чидолмаган келин устига бензин сепиб, ўзини ёқиб юбориши оқибатида вафот этди\n06.08.2020 | 19:49\nБухоро вилоятининг Ғиждувон туманида яшовчи 66 ёшли фуқаро 37 ёшли келинига шафқатсиз муомалада бўлиб, доимий равишда зулм ўтказган ва ўзини ўзи ўлдириш даражасига олиб борган. Бу ҳақда жиноят ишлари бўйича Ғиждувон туман суди раиси Бобур Умаровга таяниб, «Дарё» хабар берди.\nҚайд этилишича, Самарқандда яшовчи фуқаро Сабоҳат Ҳаққулова 2013 йил Ғиждувон тумани «Янгиобод» маҳалла фуқаролар йиғини Урганжели қишлоғида яшовчи II гуруҳ ногирони Ҳалим Саъдуллаев билан турмуш қурган.\nҚайната К.С. ўзига тегишли уйда турмуш ўртоғи, икки нафар ногирон ўғли, келини Сабоҳат Ҳаққулова ҳамда невараси билан яшаб келган. Рўзғор харажатлари қайната зиммасида бўлгани боис К.С. ўзининг ногирон фарзандларини ҳам пул ва моддий даромад топиб келолмасликда айблаган. Aйниқса, келини Сабоҳат Ҳаққуловага ўта раҳмсиз муомалада бўлиб, қўрқитган, унинг шаъни ва қадр-қимматини муттасил равишда камситиб келган. Қайната келинини фоҳишаликда гумон қилиб, қўпол муносабатда бўлган. Унинг турмуш ўртоғи бўлган ўғлининг ногиронлигини ҳам юзига солиб, кўп бор текинхўрликда айблаган.\nҚайната 2018 йилнинг 9 декабрь куни келини билан овқатга маҳсулотни кўп солгани баҳонасида жанжаллашиб қолиб, уни ножўя сўзлар билан ҳақорат қилган, бошига урган ва тан жароҳати етказган. Камситишларга чидай олмаган келин Самарқандга — отасининг уйига аразлаб кетган. Орадан бир неча кун ўтгач қайнана келинини яна ўз хонадонига олиб келган. Шу воқеа сабаб қайната турмуш ўртоғи Зулайҳо Саъдуллаева билан ҳам тез-тез жанжаллашадиган, уни ҳам қўрқитадиган одат чиқарган. Ҳар кунги жанжалларга чидай олмаган қайнана 2019 йил 12 декабрь куни қизиникига аразлаб кетган.\n2019 йил 14 декабрь куни соат 16:00 да қайната яна келини билан тортишган. Келини ва ўғлини ножўя сўзлар билан ҳақоратлаган. Қайнатасининг камситиш ва тазйиқларига чидай олмаган келин вояга етмаган фарзандини олиб, қайнанасининг ёнига бориш учун кўчага чиқиб, йўловчи машинага ўтирган. Қайната эса унинг ортидан етиб бориб, қўполлик билан қўлидан тортиб, автомашинадан туширмоқчи бўлган. Қайната келинини қўни-қўшнилар олдида уятсиз сўзлар билан ҳақоратлаган. Жанжалнинг олдини олмоқчи бўлган қўшниларга ҳам қўпол муомалада бўлган. Келини қаршилик кўрсатганида унинг юзига муштлаб урган, пастки жағ тишини синдирган. Тан жароҳати етказиб, уйга мажбурий тарзда олиб кирган.\nЖанжал эртаси куни ҳам давом этган. Қайната келини ва ногирон ўғлини ошхонага киритмай, овқат ҳам бермаган. Ўғлига қўлидан иш келмаслигини, боқиманда эканлигини айтиб, камситган. Ўзи ва ижтимоий ҳимояга муҳтож турмуш ўртоғининг доимий камситилишига чидай олмаган келин шу куни соат 12:00 да ўз жонига қасд қилиш мақсадида яшаш хонадонининг ошхонасида бўлган елим идишдаги бензинни устига сепиб, ўзини ўзи ёқиб юборган. Келин Ғиждувон туман тиббиёт бирлашмаси реанимация бўлимига ётқизилган.\nҒиждувон туман прокуратураси катта терговчиси Бекзод Вафоевнинг айтишича, келин ўзини ёқиши оқибатида танасининг 98 фоизи куйган. Тиббий муолажаларга қарамасдан, танасининг 95—98 фоизи куйган келин 2019 йил 20 декабрь куни вафот этган.\n«Қайнатанинг камситишлари оқибатида ўз жонига қасд қилган келин, фуқаро Сабоҳат Ҳаққулова туман тиббиёт бирлашмасининг реанимация бўлимида беш кун ётади. Келин билан суҳбатда қайнатаси хонадонига келин бўлиб тушган вақтдан бери унинг хатти-ҳаракатлари натижасида руҳий азоб олгани ойдинлашди. Қайната келинининг ота-онаси ва яқин қариндошлари ёнига бориб-келишига тўсқинлик қилган. Еб-ичиши, кийиниши, оддий инсондай яшаши учун на ўғлига, на келинига шафқат қилган», — дейди Бекзод Вафоев.\n«Янгиобод» маҳалла фуқаролар йиғини раиси Холмурод Турсуновнинг билдиришича, ушбу оиладаги ижтимоий ҳимояга муҳтож икки нафар фарзанд учун доимий равишда кўмак пули ва озиқ-овқат маҳсулотлари етказиб турилган.\n2020 йил 9 июл куни мазкур ишни кўриб чиққан жиноят ишлари бўйича Ғиждувон туман суди келинини ўзини ўзи ўлдириш даражасига етказган қайнатани 4 йил муддатга озодликдан маҳрум қилган.\nAввалроқ Бухорода ёқтирган йигитига суратларини юборган қизни қўрқитиб, 3700 доллар ҳамда 20 миллион сўмлик тилла тақинчоқларни қўлга киритган аёл ушлангани ҳақида хабар берилганди. Мазкур ҳолат юзасидан Ғиждувон туман ИИО ФМБ ҳузуридаги Тергов бўлими томонидан Жиноят кодексининг 165-моддаси 1-қисми (товламачилик) билан жиноят иши қўзғатилган.


Бразилия собиқ бош вазири давлат нефть корпорациясига раҳбар бўлди\n14:56 / 20.05.2016\nАйни пайтда президентлик вазифасини бажараётган Бразилия вице-президенти Мишель Темер Petrobras давлат нефть корпорациясига Педро Парентени янги раҳбар этиб тайинлади. Бу ҳақда The Wall Street Journal хабар қилди.\nКомпанияни 2015 йил февраль ойидан бошлаб шу пайтга қадар Алдемир Бендин бошқарган. Паренте аввал бир неча вазирлик лавозимларини эгаллаган. Жумладан, Энергетика вазири, 2010-2014 йилларда эса Bunge Ltd Америка агрокорпорациясининг Бразилия бўлинмаси раҳбарияти таркибида бўлган.\nАйни пайтда Паренте BM&FBovespa SA жамғарма бозори оператори директорлар кенгаши раиси ҳисобланади.\nPetrobras копорацияси янги раҳбарининг зиммасига компанияни жаҳон бозорида нефтнинг ҳолати келтириб чиқарган инқироздан олиб чиқиш ҳамда коррупцион жанжаллар оқибатида йўқотилган ишончни қайта тиклаш каби вазифалар юкланади.


Коронавирус: Оғир аҳволдаги беморлар акс этган видеоларни тарқатиш керакми? Отабеков бунга изоҳ берди | KITAB.UZ\nКоронавирус: Оғир аҳволдаги беморлар акс этган видеоларни тарқатиш керакми? Отабеков бунга изоҳ берди\n9 июль куни АОКАда бўлиб ўтган матбуот анжуманида коронавирус бор нарсалигига шубҳа билан қараб, чекловларни писанд қилмаётганлар ҳам учраётгани ҳақида сўз борди.\nKun.uz мухбири аҳоли орасидаги ана шундай фикрларга қарши чора сифатида таъсирчанроқ ташвиқот олиб бориш масаласида Бош давлат санитария инспектори Нурмат Отабековга мурожаат қилди.\n«Одамлардаги шубҳа-гумонларга ўзим ҳам бир неча марта дуч келдим. Бундай гумонларга барҳам бериш учун ташвиқот ишларида янада қатъийроқ, кескинроқ бўлиш мақсадга мувофиқ эмасми? Шахсини очиқламаган ҳолда, беморларнинг вафот этиш онларини намойиш қилиш каби кескин чоралар кўриш фойдали бўлмайдими? Кўп давлатлар, шу жумладан, Европа мамлакатларида бу каби чоралар кузатилмоқда», – дея савол берди Kun.uz мухбири.\nНурмат Отабеков ушбу фикрни қўллаб-қувватлашини билдирар экан, сўнгги вақтларда бу каби видеотасвирлар ўзбек ОАВда ҳам эълон қилинаётганини таъкидлади.\n«Ҳақиқатан ҳам, Европа давлатларида коронавирусга чалинган ва оғир аҳволда ётган беморларни телевидение орқали кўрсатиш амалиёти тез-тез учраб турибди. Биз бу ҳақда жуда кўп гапиряпмиз, айрим ОАВга берган интервьюларимизда касалликдан соғайиб чиққан эмас, касаллик билан курашиб ётган одамларни кўрсатиш ҳақида айтганмиз.\nЭътироф этишим мумкин, кейинги вақтларда бунақа маълумотлар бизнинг ОАВда ҳам бериб бориляпти.\nАлбатта, одамларни ҳушёрликка чақириш учун бу амалиётни қилиш керак. Керак бўлса, ушбу касалликка чалиниб, уни оғир ўтказиб, базўр саломатлигини тиклаб, эндигина оиласи бағрига қайтганлардан интервью олиш керак. Улар ўз кечинмаларини кўпроқ сўзлаб берса, назаримда, кўпроқ самара бўлиши мумкин», – деди Санитария-эпидемиология назорати давлат инспекцияси бошлиғи.\nТошкентда ҳаракатланувчи айрим автобуслар йўналишлари ўзгарди


«ЎЗБЕКИСТОН ОВОЗИ» БОШ МУҲАРРИРИГА АРИЗА - Ўзбекистон овози газетаси\n«Ҳурматли Бош муҳаррир, яқинда Ўзбекистон телеканалининг маънавият ва маърифат масалаларига бағишланган «Муносабат» кўрсатувини катта қизиқиш билан кузатдим.\nАфсуски, унда маънавият ва маърифатнинг энг муҳим омилларидан бири матбуот мутолааси ҳақида бир оғиз ҳам сўз айтилмади. Газета ва журналларда маънавият, маърифат масалалари кейинги пайтда кўп ва хўп ёритилмоқда. Лекин матбуот тарқатишга эътибор сусайиб кетаётганга ўхшайди.\nМасалан, мен ўзим Бухоро вилояти ҳокими Олот туманида ўтказган сайёр қабулда матбуот дўконлари масаласини ҳам кўтарган эдим. Хусусан, матбуот дўконларига республика миқёсидаги газета-журналлар келмаётганини айтгандим. Ўшанда тегишли мутасаддиларга бу муаммоларни ҳал қилишга топшириқлар берилган эди. Бироқ аҳвол ҳанузгача ўзгармади. Ҳамманинг ҳам ойлик маоши обуна бўлишга имкон бермаслиги мумкин.\nБаъзида янгиликларни интернетдан ўқиса ҳам бўлади, деб газета-журналларга эътиборсиз қараб айтилаётган гаплар қулоққа чалиниб қолади. Интернет ҳар қанча ривожланмасин, матбуот бу — тарбия, маънавият, мафкура-ку. Матбуотнинг ўрни бўлакча.\nБир пайтлар ҳатто Москвада чоп этиладиган газеталар ҳам ўша куннинг ўзида матбуот дўконларига етиб келарди. Бугун почта ёки матбуот тарқатувчи ташкилотлар нега суст ишлаяпти?\nМенимча, Ўзбекистон журналистлари ижодий уюшмаси ва бошқа масъул ташкилотлар ҳукумат олдига матбуот тарқатиш тизимини қайта кўриб чиқиш масаласини қатъий қилиб қўйиши керак.\nСизга самимий ҳурмат билан Бешимов Лазиз. Бухоро вилояти, Олот тумани, Эски бозор кўчаси, 19-уй.\nБухоро вилоят насос станциялари энергетика бошқармаси Олот участкаси электротехника лабораторияси чилангари».\nТаҳририятдан: Тўғриси, вилоятлар марказларидан узоқроқдаги туманлардаги матбуот дўконлари камлиги ёки борлари ҳам доим ишламаслиги, уларнинг аксариятида ижтимоий-сиёсий газеталар йўқлиги тўғрисида эътирозларни биринчи марта эшитаётганимиз йўқ. Бу масала ҳақида Республика матбуот тарқатувчи идораси раҳбарлари билан кўп фикрлашгандик. Аммо бу тизим такомиллашиши ўрнига ҳолдан тойиб бўлди. Кейинги тўрт-беш йилда бу идора раҳбари бир неча бор алмаштирилди. Кўпчилик ҳамкасблар яхши билади. Бу идорани узоқ йил бошқарган, катта тажрибага эга Рустам Қосимов деган киши ишдан олингач, «Матбуот тарқатувчи» идораси ҳар томонлама инқирозга юз тутди. Янги келганлар муаммоларга ечим тополмай, ҳаётий таклифлар билдирмади, бу ташкилот фаолиятини мувофиқлаштирувчи механизм яратилмади. Бозор иқтисодиёти баҳонасида вилоятлардаги матбуот тарқатиш ташкилотлари ўзига ўзи хўжайин бўлиб кетди. Улар орасида шартнома асосида йил бўйи таҳририятлар газеталарини олиб, аммо пулини тўламай келаётганлари бор. «Матбуот тарқатувчи»нинг вилоят бўлимлари устидан судга, прокуратурага мурожаат қилган таҳририятлар оз эмас. Афсуски, бу тизимни тартибга соладиган, ривожлантирадиган вақт аллақачон келган. Матбуот дўконларида газета-журналлар нега йўқлиги сўралса, турли баҳоналарни рўкач қилишади. Ваҳоланки, ҳар бир туманда ижтимоий-сиёсий газета ва журналларни оладиган озми, кўпми одам топилади. Чунки ҳамма туманда ҳам давлат идоралари ходимлари, депутатлар, ўқитувчилар, ижодкорлар, адабиёт, санъат, спорт мухлислари бор, сиёсатга қизиқадиганлар бор.\nБугунги газета ва журналлар бундан беш-олти йил аввалги нашрлардан кескин фарқ қилади. Танқидий мақолалар сезиларли даражада кўпаймоқда, турли соҳалардаги муаммолар ҳақида очиқ фикрлар айтилмоқда. Баҳс-мунозаралар кучаймоқда. Афсуски, матбуот тарқатиш ташкилотлари фаолияти бугунги талабга жавоб бермаяпти, дейишга асос етарли. Бу ҳолатни кўриб-билиб туриб сукут сақлаб ўтирсак, кўп нарса йўқотамиз, аниқроғи, жамиятга хиёнат қилган бўламиз.


Published in Саволлар\nСавол: Устоз мунофиқликдан қандай даволанса бўлади, бу қалб иллатларининг энг ҳатарлиси унинг муолажаси ҳакида ҳабар беринг илтимос.\nСавол: Ассалому алайкум! Мeни ёшим 22 да, яқин орада уйланмоқчиман, лeкин маблағ томондан жуда кўп қийналиб кeламан. Мақсадим дардимни дастурхон қилиш эмас фақатгина нима қилсам Аллоҳим иш ёлларимни очаркин дeган ўй хаёллар анча йиллардан бeри мeни қийнаб кeлади. Умидсизликка кўп тушиб қоламан, тўғрисини айтганда камбағал ойиладанман ва ҳозирда ишсизман. Жавоб:…\nСавол: Ассалому алайкум, ҳурматли Шайх Ҳазратлари! Устоз маслаҳатингизга жуда ҳам муҳтожман, саволим нима қилсам ичимдаги шайтондан қутуламан? Чунки энг катта душманим (иблис) менга намоз ўқиганда, кўчада, умуман ҳар ерда мени гуноҳ қилишга ундайди. Ассалому алайкум. Жавоб: Шайх Муҳаммад Содиқ Муҳаммад Юсуф Истиғфорни доимий равишда айтиб юринг. http://savollar.islom.uz/savol/32134\nРуҳий тарбия борасида\nСавол: Ўзимдаги бундайин руҳий заифлик ҳусусида. Аллоҳга беадад шукрлар бўлсинки сизнинг ва бошқа улуғ алломаларимизнинг динимизга доир китобларини ўқиб бормоқдаман. Айниқса сиз таълиф қилган «Руҳий тарбия» китобини икки бора ўқиб чиқдим. Лекин минг афсуслар бўлсинки ўз илмимга амал қилиб руҳий тарбия илмидаги тавсияларга амал қилиш қийин бўлмоқда. Дангасалигим туфайли баъзида…\n«Пир» деб айтиш\nСавол: Ассаламу алайкум! Савол-жавоблар архивидан Ҳазратимизнинг пир ҳақида берилган саволга «пир устоз дегани» деган жавобларини ўқидим. Шайхимиздан кўп нарсани ўргандик, ўзларидан сўрадик, китоблари орқали билдик, зикрларни тартибга туширдик ва ҳоказо. Биз Ҳазратни “пиримиз” десак бўладими? Жавоб: "Зикр аҳлидан сўранг" ҳайъати Ва алайкум ассалом! “Пир” сўзи устозимиз айтганларидек “Устоз”, “Муршид” ва…\nИслом эътиқодида оғир ҳолатларда шайхидан мадад сўраш борми?\nСавол: Ассалому алайкум, Xазрат бир нечта саволим бор эди1. Инсон шиддатга тушганда ёки бошига бир кулфатлар келганида ёки шунга ўxшаш нарсалар содир бўлса, бу одам ўзи ўлган ёки тирик шайxидан мадад сўраши ёки шайxини тасарруф қила олади деган этиқодда бўлиши аҳли сунна вал жамоа ақийдасига тўғри келадими?\nСавол: Ассалому алайкум! Эримнинг характерлари жуда оғир, жаҳллари чиқса ҳеч кимни танимай шайтонлаб кетадилар, мазалари қочади. Буни даволаш дуолари, ўз аёлига нисбатан муомаласини тўғирлаш, уни тушуниш ва хурмат қилиш дуолари борми?\nСавол: Ассалому алайкум! “Ҳислатли ҳикматлар шархи” китобининг тўртинчи жуз 111-бетида “Тажаллиётларни идрок қилувчини руҳ дейилади.Таҳқиқот ва тамаккунотларни идрок қилувчини сир дейилади” дейилган. Бу ердаги тажаллиёт, таҳқиқот ва тамаккунот сўзларининг таржимаси ва маъносига яхши тушунмадим. Улар ҳақида маълумот берсангиз.\nРўзани ният қилиш қандай амал ҳисобланади?\nСавол: Рўзани ният қилиш қандай амал ҳисобланади? Жавоб: ният рўзани рўза бўлиши учун шартдир. Агар еб-ичишдан, яқинликдан ўзини тўхтатса-ю, ният қилмаса рўза рўза бўлмайди. Баъзилар ҳайз ва нифосдан пок бўлишни адо қилиш учун вожиб бўлган шартлар қаторига қўшмай, рўзани дуруст бўлиши учун шарт қилганлар. Умдатул-Фиқҳ


Жасур Қосимович Акрамов\nТелефон: 0 371 239-17-63\nҚабул кунлари: Пайшанба\nЭлектрон почта: info@religions.uz\nДин ишлари бўйича қўмита раиси қўмитанинг умумий фаолиятига раҳбарлик қилади, қўмитанинг молиявий ва хўжалик ишларини бошқаради.\nҚўмитага юборилган барча ҳужжатлар билан танишади, ишнинг тўғри ташкил этилишига жавоб беради.\nБўлим бошлиқлари ва ходимларни танлаш, вазифаларга тақсимлаш, иш самарадорлигини назорат қилишни амалга оширади. Қўмитанинг иш фаолиятини режалаштириш, ахборот ва ҳисобот бериш ишларини ташкил этади.\nРеспубликадаги диний ташкилот, муассаса ва диний ўқув юртлари фаолиятини тегишли бўлимлар томонидан назорат этилиши, республика қонунларини изчил бажарилишини таъминлайди.\nДиний ташкилот, жамоа ва марказларни Ўзбекистон ҳудудидаги фаолиятларини динга оид қонунларга мослаштириш ва уларга фаолият учун тавсия бериш ишларини олиб боради.\nРеспубликадаги барча конфессиялар орасида диний бағрикенглик тамойилларини мустаҳкамлаш бўйича чора-тадбирлар кўради.\nҚўмитанинг халқаро алоқаларига боғлиқ фаолиятни бошқаради. Республика ҳудудидаги хорижий элчихона, ваколатхона ва ташкилотлар билан динга оид масалалар бўйича алоқада бўлади.\nРеспублика фуқароларининг Умра ва Ҳаж сафарларини ташкил қилиш ишларига раҳбарлик қилади. Ҳаж ва Умра амалларини ташкил этиш бўйича тузилган Жамоатчилик кенгашини бошқаради.\nМузаффар Муратович Камилов\nҚабул кунлари: Душанба - Сешанба\n1990-1991 йй. - Тошкент давлат университети талабаси\n1991-1996 йй. - Тошкент давлат шарқшунослик институти талабаси\n1996-1997 йй. - Тошкент давлат шарқшунослик институти стажёр-тадқиқотчиси (Миср Араб Республикаси Қоҳира университети тил стажёри)\n1997-2000 йй. - Тошкент давлат шарқшунослик институти аспиранти\n2000-2001 йй. - Тошкент давлат шарқшунослик институтининг халқаро алоқалар ва иқтисод факультети декани муовини\n2001-2009 йй. - Тошкент давлат шарқшунослик институти илмий ишлар бўйича проректори\n2009-2010 йй. - Ўзбекистон Республикаси Олий ва ўрта махсус таълим вазирлиги Ўрта махсус,касб-ҳунар таълими марказининг маънавий-ахлоқий тарбия ва спорт бўлими бошлиғи\n2010-2010 йй. - Ўзбекистон Республикаси Олий ва ўрта махсус таълим вазирлиги Ўрта махсус, касб-ҳунар таълими марказининг маънавий-ахлоқий тарбия ва спорт бошқармаси бошлиғи\n2010-2016 йй. - Ўзбекистон Республикаси Олий ва ўрта махсус таълим вазирлиги маънавий-аҳлоқий тарбия бошқармаси бошлиғи\n2016-2018 йй. - Тошкент давлат иқтисодиёт университети маънавий-маърифий ишлар бўйича проректори\n2018 й. - ҳ.в. – Ўзбекистон Республикаси Вазирлар Маҳкамаси ҳузуридаги Дин ишлари бўйича раисининг биринчи ўринбосари\nНурийман Абдураҳим Абулҳасан\nҚабул кунлари: Чошанба - Жума\n1990-1994 йй. - Тошкент ислом институти талабаси\n1994-1997 йй. - Миср Араб Республикаси «Ал-Азҳар» университети талабаси\n1995-1997 йй. - Ўзбекистон Республикаси Телерадиокомпаниясининг Миср Араб Республикасидаги жамоатчи мухбири\n1997-1999 йй. - Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита таълим бўлими мутахассиси\n1999-2001 йй. - Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита таълим бўлими етакчи мутахассиси\n1999-2003 йй. - Тошкент давлат шарқшунослик институтининг Халқаро алоқалар ва иқтисод факультети талабаси (иккинчи мутахассислик бўйича)\n2001-2002 йй. - Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита конфессиялар билан ишлаш ва экспертиза бўлимининг 1-тоифали мутахассиси\n2002-2003 йй. - Ўзбекистон Республикаси Ички ишлар вазирлиги Жазони ижро этиш бош бошқармаси Конституцион тузум ва жамоат хавфсизлигига қарши жиноят содир этган шахслар ва маҳкумлар билан ишлаш бўлими йўриқчиси\n2003-2004 йй. - Ўзбекистон Республикаси Ички ишлар вазирлиги Жазони ижро этиш бош бошқармаси Конституцион тузум ва жамоат хавфсизлигига қарши жиноят содир этган шахслар ва маҳкумлар билан ишлаш бўлими катта йўриқчиси\n2004-2011 йй. - Ўзбекистон Республикаси Президентининг миллатлараро муносабатлар масалалари ва дин ишлари бўйича Давлат маслаҳатчиси хизматининг етакчи консультанти\n2004-2007 йй. - Ўзбекистон Республикаси Вазирлар Маҳкамаси ҳузуридаги Тошкент ислом университети “Жаҳон динларини қиёсий ўрганиш” ЮНЕСКО кафедраси катта ўқитувчиси (ўриндошлик асосида)\n2011-2012 йй. - Ўзбекистон Республикаси Ички ишлар вазирлиги Ёнғин хавфсизлиги олий техник мактаби Тарбиявий ишлар бўлими бошлиғининг ўринбосари\n2012-2016 йй. - Ўзбекистон Республикаси Ички ишлар вазирлиги Ёнғин хавфсизлиги олий техник мактаби Шахсий таркиб билан ишлаш хизмати бошлиғининг ўринбосари – Тарбиявий ишлар бўлими бошлиғи\n2016-2017 йй. - Ўзбекистон Республикаси Ички ишлар вазирлиги Ёнғин хавфсизлиги олий техник мактаби Гуманитар ва ижтимоий-иқтисодий фанлар кафедраси бошлиғи\n2017-2017 йй. - Ўзбекистон Республикаси Ички ишлар вазирлиги Жиноят қидирув ва терроризмга қарши курашиш бош бошқармаси Ахборот таҳлил бўлими терроризмга қарши курашишни ташкиллаштириш масалалари бўйича ахборот таҳлил гуруҳининг етакчи мутахассиси\n2017-2018 йй.- Ўзбекистон Республикаси Ички ишлар вазирлиги Терроризм ва экстремизмга қарши курашиш бош бошқармаси бошлиғининг кадрлар бўйича ёрдамчиси\n04.2018 – ҳ.қ. - Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита раисининг ўринбосари - Диний-ижтимоий жараёнларни ўрганиш ахборот-таҳлил маркази директори\nКиришлар бугун: 2307


Сурхондарёлик тадбиркорларнинг 1 млн долларлик цементи Туркманистонда қолиб кетди\n28 феврал 2021, Тошкент вақти: 03:23\n“Туркманцемент” компаниясига жорий йил бошида цемент учун 1,1 миллион доллар ўтказган сурхондарёлик 37 тадбиркор цементни ҳам, пулини ҳам ололмаяпти.\nТадбиркорлар жорий йилнинг 1 октябридан цемент импортига Ўзбекистонда аввал жорий этилган имтиёзлар бекор қилиниши ортидан хонавайрон бўлишидан хавотирда.\nОзодлик гаплашган мутасадди идоралар вакиллари тадбиркорлар аввал шартномада кўрсатилган тартибда туркман Арбитраж судига мурожаат қилиб кўриши керак, деган фикрни билдирди.\nСурхондарё вилоятидан Озодликка келган коллектив хат муаллифлари шу йил бошида бир гуруҳ тадбиркор “Туркманцемент” ишлаб чиқариш бирлашмасига 1 миллион 118 минг АҚШ доллари миқдорида цемент учун пул ўтказгани, аммо ҳанузгача уни ололмагани тўғрисида ёзди.\n37 нафар тадбиркор номидан ёзилган бу хатда 500 маркали, тоннаси 39 долларлик бу цемент Ўзбекистонда анча қиммат бўлгани учун Туркманистондан сотиб олингани билдирилган.\n"Туркманистон республикасида 1 млн 118 минг АҚШ доллари миқдорида 37 та тадбиркор пули турибди. Йил бошида пул ўтказганмиз, “Туркманцемент” 4 ой экспортга рухсат бермади. Мана ҳозиргача цементни ололганимиз йўқ. Хонавайрон бўлиш арафасидамиз" деб ёзди тадбиркорлар.\nОзодлик суҳбатлашган сурхондарёлик бизнесменлардан бири туркман тарафи цементни етказиб беришни пайсалга солаётган бир пайтда Ўзбекистонда 1 октябрдан цемент олиб киришга олдин берилган барча имтиёзлар ҳам бекор қилинганини айтди.\n- Имтиёзлар бекор қилиниши етмагандай, солиқ қўмитаси импорт қилувчи фирмаларга ҚҚС солиқ тўловчиси сифатида руйхатдан ўтиш талабномасини юбормоқда.\n- Имтиёзлар бекор қилиниши етмагандай, солиқ қўмитаси импорт қилувчи фирмаларга ҚҚС солиқ тўловчиси сифатида руйхатдан ўтиш талабномасини юбормоқда. Давлат 2020 йил 1 январгача деб имтиёз берганди. Май ойида қарор чиқиб, қарор ўзгарди. Биз эса қарор чиқишидан олдин пулни туркманга чиқарган эдик. 1 октябрдан цементга ҳам бож, ҳам ҚҚС тулаймиз, яъни октябрдан Ўзбекистонга цемент олиб киришнинг ҳожати қолмайди, пулимизни эса “Туркманцемент” қайтармайди деган хавотирдамиз.\nМаълум бўлишича, 2020 йил 1 январга қадар муддатга импорт қилишда божхона тўловларини тўлаш бўйича имтиёз бериладиган маҳсулот, хомашё ва материаллар рўйхатига ўзгартиришлар киритилган (.2019 йил, 13 майдаги ПФ-5715-сонли Президент Фармони).\nТадбиркорлар "Туркманцемент"га 1,18 млн доллар ўтказган\nБожхона имтиёзи татбиқ этиладиган товарлар рўйхатида цемент, шу жумладан, цемент клинкери (ТИФ ТН коди 2523) мавжуд. Президент қарорига кўра, 2019 йил 1 октябрдан цемент чиқариб ташланади, бироқ ушбу позицияда имтиёзлар цемент клинкерига нисбатан сақланиб қолади.\nМазкур ҳолатда имтиёзлар асосий қурилиш материаллари, шу жумладан, цемент клинкери ва асбест импорт қилинишида ишлаб чиқарувчи корхоналарга ўзларининг ишлаб чиқариш эҳтиёжлари учун ҳам қўлланилиши белгиланди.\nОзодлик гаплашган тадбиркорлар Ўзбекистон ҳукуматидан имтиёзни йил охиригача чўзишни ёки пулларини қайтариб беришга кўмаклашишни сўради.\nСурхонликлар бу масалада президент портали, Ўзбекистон Олий Суди, Ташқи ишлар вазирлигига бесамар мурожаат қилганликларини билдиришди. Улар 23 сентябрь куни Термизга қилган ташрифи давомида Бош вазир Абдулла Арипов билан учрашгани ва у пулни қайтариб беришга ёрдамлашишини ваъда берганини айтишди.\nОзодлик пули Туркманистонда қолиб кетган 37 тадбиркор иши масаласида Ўзбекистон Божхона қўмитасининг Сурхондарё вилоят бошқармасига мурожаат қилиб, қуйидаги мазмунда жавоб олди.\n- Цемент Президентнинг 5303-Қароридаги имтиёз асосида кириб келятувди. Учта тўлов тури – бож, акциз ва ҚҚС бор. Илгари шулардан озод бўлганди.\n- Цемент Президентнинг 5303-Қароридаги имтиёз асосида кириб келятувди. Учта тўлов тури – бож, акциз ва ҚҚС бор. Илгари шулардан озод бўлганди. Лекин, 1 октябрдан энди президентимизнинг 5755-сонли Қарори билан бундан бу ёғига Қўшимча қиймат солиғини улар тўлайди. Хабарингиз бўлса керак, 1 октябрдан ҳамма тўлов турларидан ҚҚСни имтиёзлар қаторидан олиб ташлаяпти ва одамларга қийин бўлмаслиги учун ҚҚС 20 фоиздан 15 фоизга туширилди, - деди бошқарманинг Тўлқин исмли мутахассиси.\nБожхона вакили 37 тадбиркор муаммосини бевосита “Туркманцемент” корхонаси билан боғлади.\nУ 1 октябрдан киритилажак ўзгартишлар борасидаги қарор матни жорий йилнинг 27 июлида эълон қилинганини эслатар экан,бу орада цемент сотиб олган тадбиркорлар бемалол уни олиб кириши мумкин эди, деди.\n- Тўлов энди шартнома имзоланганига эмас, кириб келаётган вақтига қарайди. Яъни, 1 октябрдан ҳамма тўлайди. Акс ҳолда ширкатлар бориб 2 йилга шартнома имзолаб, Туркманистондан бемалол олиб кираверади - Қарорнинг маъноси қолмайди.\nСуҳбатдош эски имтиёз бўйича ҳатто бугун ҳам цемент Сурхондарёга киритилаётгани, аммо 1 октябрдан ҳар бир бу маҳсулот импорт қилувчи 15 фоизли солиқ тўлаши мажбур эканини маълум қилди.\nЎзбекистон Ташқи ишлар вазирлигида сурхондарёлик цемент сотиб олган тадбиркорлар масаласида хабарлари борлиги ва улар мурожаатларига тегишли тартибда расмий жавоб берилганини Озодликка билдиришди.\nТашқи ишлар вазирлигининг расмий жавоби\nЎзбекистон Ташқи ишлар вазирлигининг Жисмоний ва юридик шахсларнинг мурожаатлари билан ишлаш бўлимининг Фарҳод исмли мутахассиси тадбиркорлар аввалига “Туркманцемент” билан имзоланган шартноманинг 8.1 бандига мувофиқ судга мурожаат қилиб кўришлари кераклигини уқтирди:\nШартноманинг 8.1 бандида кўрсатилган форс-мажор ҳолатлари асосида улар Туркманистон Арбитраж судига мурожаат қилишлари мумкин\n- Шартноманинг 8.1 бандида кўрсатилган форс-мажор ҳолатлари асосида улар Туркманистон Арбитраж судига мурожаат қилишлари мумкин. Суд кўриб чиқишдан бош тортиб, тарбиркорлар ҳуқуқларини поймол қилса, ана унда Ташқи ишлар вазирлиги ёки элчихона “Нега ундай бўлаяпти?” деб аралашади. Ҳали ҳеч нарса қилмасдан туриб, бизга тўғридан-тўғри мурожаат қилишяпти, бу нотўғри. Туркманлар “сезон” ўлганидан кейин цементларини бериши мумкин.\nОзодлик "Туркманцемент" билан ҳам боғланишга уринди, лекин боғланишнинг иложи бўлмади.\nТуркманистонда цемент етишмовчилиги юзага келгани борасидаги хабарлар шу йилнинг апрелида пайдо бўлганди. Бунинг ортидан республиканинг Мари ва Лебап вилоятларида цемент давлат дўконларидан мутлақо сотувда йўқолди ва унга бўлган нарх кескин ошиб кетгани тўғрисида Озодлик хабар берган эди.\n“Туркманцемент” бирлашмасига қарашли дўконларда цемент сотиб олмоқчи бўлган мамлакат гражданларидан қатор ҳужжат талаб қилишгани тармоқларда қизғин муҳокама этилган эди.\nСУРХОНДАРЁ – “Тепадан белгиланган лимит: бир кишига 500 килодан ортиқ цемент сотилмаяпти”\nҚирғиз депутати цемент ўтказмаëтган Ўзбекистонни хуфя уруш эълон қилганликда айблади


Самарқанд давлат университети ва Боку давлат университетлари вакиллари ўзаро ҳамкорлик алоқаларини жадаллаштириш масалаларини муҳокама қилди\nБОКУ, 17 апрель. /«Дунё» АА/. Ўзбекистоннинг Озарбайжондаги элчихона томонидан Самарқанд давлат университети (СамДУ) ва Боку давлат университетлари (БДУ) вакиллари ўртасида онлайн-мулоқот ташкил этилди, деб хабар бермоқда «Дунё» АА мухбири.\nТадбирда СамДУ проректори Мухтор Носиров ва БДУ проректори Шахин Панахов, профессор ва ўқитувчилар иштирок этди.\nМ.Носиров университет XV асрда Мирзо Улуғбек томонидан ташкил этилгани, у Марказий Осиёдаги энг қадимги таълим муассасаси эканини таъкидлади. Замонавий илмий фаолият, устувор лойиҳалар, чет эллик шериклар ва бошқа олий билим юртлари билан амалга оширилаётган илмий ҳамкорлик ҳамда СамДУ қошида Озарбайжон маданий маркази фаолияти ҳақида маълум қилинди.\nАйни пайтда олий таълимга қизиқиш билдираётган ёшларнинг сафи кенглиги, соҳадаги ривожланиш тенденцияларини ҳисобга олиб, янги авлод ўқитувчилари тайёрлаш ва академик кадрлар малакасини оширишга катта эҳтиёж сезилаётгани қайд этилди. Озарбайжон томонига педагоглар, талабалар ва академик кадрлар алмашинуви таклифи билдирилди.\nШахин Панахов СамДУ томонидан берилган таклифларни қўллаб-қувватлашини таъкидлади. У икки дипломлилик ташаббусини илгари суриб, бу жараённи амалга ошириш учун биргаликда норматив-ҳуқуқий ҳужжатларни ишлаб чиқишни зарурлигини айтди.\nУчрашув натижасида томонлар муҳокама қилинган масалаларни батафсил ўрганиб чиқиш ва ҳамкорлик тўғрисидаги тегишли ҳужжат лойиҳасини ишлаб чиқиш бўйича келишиб олди.


Сиз шу ердасиз: Бош саҳифа 2016 йил 1-сон Бутун борлиқ зикр айтур...\nМуҳйиддин ибн Арабий бундай дейди: “Бутун мавжудотлар ўзига хос тарзда Аллоҳни зикр қилади. Фақат уларнинг зикри бир-биридан фарқли. Бу маънода энг қуйи даражада бўлганлар жамодот, яъни, тош, тупроқ, маъдан ва шунга ўхшаш жонсиз нарсалардир”.\nАнбиё сураси 79-оятида: “...Тоғлар ва қушларни Довуд билан бирга тасбеҳ айтадиган қилиб бўйин сундириб қўйдик. Биз шундай қила олувчидирмиз”, дейилади.\nЖамодотдан сўнгра наботот келади. Бу – сув, ҳаво ва қуёш кабиларга эҳтиёжи бўлган ўсимликлар дунёси. Улар жамодотдан комилроқдир. Тупроқни эмиш орқали олган кимёвий моддаларни илоҳий қудрат билан турли гуллар, япроқлар ва мевалар ҳолига келтиради.\nСўнгра ҳайвонот олами келади. Уларнинг ҳаётий вазифаси наботот дунёсидан ҳам устун. Шунинг учун ҳам уларнинг эҳтиёжи янада кўпроқ.\nИнсоният эса завол бобида ҳам, камол бобида ҳам мукаммалдир. Унга имон таклиф қилингани учун ҳам инсон бу даражаларга эришади. Ҳақиқатан ҳам одамзотга хос манманлик, хаёл, дунёвий эҳтирослар барча нарсани ғафлатга қўяди.\n2016 йил 4 январда эълон қилинган 2349 марта кўрилган


Агент: «Бензема «Реал» билан янги шартнома имзолашга яқин»\n«Реал» ҳужумчиси Карим Бенземанинг агенти Карим Жазири франциялик футболчининг келажаги ҳақида гапирди.\n«Ҳа, Бензема «Лион»га қайтмоқчилигини айтгандим. Чунки бу — унинг клуби ва шаҳри. Аммо у ҳозирда Францияга қайтишдан кўра «Реал» билан янги шартнома имзолашга яқин турибди», — дея Жазирининг сўзларини келтиради Ouest France.\nМаълумот ўрнида, 33 ёшли форвард «Реал»га 2009 йили «Лион»дан ўтган. У бу мавсумда Ла Лигада 25та ўйин ўтказиб, 18та гол урди ва 6та голга ассистентлик қилди.


Сергеев Қозоғистонни забт эта оладими? / CHAMPIONAT.asia\n06:55Токио-2020. Ўзбекистонлик спортчиларнинг иккинчи кунги иштирокларидан тезкор маълумотларни кузатиб боринг 0 02:50"Қўқон-1912" нега ҳеч кимни трансфер қилмади? 9 01:55Кейн "Тоттенхэм" бу ёзда уни сотишига ишонмоқда. Транфсердан тушган маблағ клуб учун сарфланади 0 01:31РПЛ. "Спартак" биринчи турда ютқазиб қўйди. "Локомотив"да эса ғалаба 1 01:10Ўртоқлик ўйинлари. "Барселона" ва "Ювентус" ғалаба қозонди, Депайдан биринчи гол 0 00:48Ўртоқлик учрашуви. "Метталург" Тожикистоннинг "Хўжанд" жамоасини мағлуб қилди 2 00:29"Милан" Зиешни ижарага олиши мумкин 3 00:10"Балтика" қўполликларга бой ўйинда дуранг ўйнади, Виталий Денисов бир бўлим ҳаракатланди 1 23:59"Бавария" ўртоқлик учрашувида дуранг ўйнади. Мухлислар эса Нагельсманни ҳақорат қилишди 6 23:35"Реал" Искони шу ёзда сотиб юбормоқчи 0 23:18"Қўқон-1912" "Сўғдиёна" билан жанговар дуранг қайд этган ўртоқлик баҳсидан ГАЛЕРЕЯ 1 23:12Ўртоқлик учрашуви. "Бунёдкор" "Алай"ни йирик ҳисобда мағлубиятга учратди 11 22:59Шомуродовнинг ПСЖга қарши ўйнаш имконияти йўққа чиқди 13 22:40Ўзбекистон футзал терма жамоаси халқаро мусобақа олдидан машғулот ўтказди 2 22:25"Андижон" – "Турон" учрашуви Наманганда бўлиб ўтади 9\n23 фев 18:43\nТеглар : "Пахтакор" Ўзбекистон миллий терма жамоасиАктобеИгор Сергеев\nКўз тегмасин, хорижга йўл олаётган футболчиларимиз сони анчагина кўпайиб қолди.\nБир неча кун аввал Ўзбекистон терма жамоаси ҳужумчиси Игор Сергеев ҳам Қозоғистон Премьер-лигасига йўл олди. 27 ёшли футболчи бунга қадар ҳам легионер мақомига эришган (“Ал Дафра”, “Бейжинг Гоан”), аммо унинг БАА ва Хитойдаги фаолияти омадсиз чиққан эди. Игор бу гал ўзини кўрсата оладими, унинг янги жамоасида вазият қандай? Ҳозир шу ҳақда.\n“Актобе” жамоаси матбуот матбуот хизмати 18 фераль куни Игорнинг трансферини эълон қилди. Қозоғистон чемпионати баҳсларини кузатмайдиган мухлислар мазкур клубни мамлакат грандларидан бири деб ҳисоблашлари мумкин. Ҳар ҳолда “Актобе” доимий равишда еврокубоклар саралаш босқичида иштирок этиб келарди. Бироқ, сўнгги 5 йилдирки, ақтебеликлар осмонини қора булутлар қоплаган. Дастлаб, клуб совринли ўринлар учун курашмай қўйди, 2019 йилги мавсумда эса мусобақанинг асосий аутсайдерига айланиб, қуйи лигага равона бўлди. Ўтган мавсум 1-лигада зафар қучган “оқ-қизиллар” яна элитага қайтди. Қисқа қилиб айтганда, “Актобе” айни пайтда гранд жамоалар қаторида эмас.\nАммо, ақтебеликлар янги мавсумга тайёргарликни юқори даражада олиб боришмоқда. Туркияда йиғин ўтказаётган жамоани бир йўла 13 киши тарк этди ва янги номлар олиб келинмоқда.\nМасалан, франциялик Эрвен Мукам (БАТЭ) ва Тонго Думбия (“Ажман”), сербиялик ҳужумчи Боян Дубайич (БАТЭ), чехиялик марказий ҳимоячи Михал Йержабек ("Яблонец") келиб қўшилди.\nИгор янги мавсумда асосий таркибда майдонга тушиш учун 19 ёшли Максим Самородов ва 30 ёшли Боян Дубайич билан рақобат қилиши керак. Максимнинг тажрибасизлигини, Бояннинг БАТЭдаги рақобатда ютқазгани ва мавсум давомида атиги 2 бор майдонга тушганини ҳисобга олсак, Игор доимий ўйин амалиётига эга бўлиши керак.\nФАКТ: И. Сергеев айни пайтда “Актобе” таркибидаги энг қимматбаҳо футболчи ҳисобланади. “Transfermarkt” портали ҳамюртимизнинг трансфер баҳосини 1,5 млн еврога баҳоламоқда. Игор янги мавсумда Қозоғистон чемпионатининг ҳам энг қиммат футболчиларидан бири бўлади.\nШундай экан, жамоа раҳбарияти Игорни янги мавсумда етакчи бўлиши учун олиб келган десак, янглишмаймиз. Ҳамюртимизга имкон берилса, унумли фойланади деган умиддамиз. Терма жамоамизни ёзда жуда муҳим ўйинлар кутиб турибди. Унга қадар барча футболчилар яхши формага кириб олиши фақат бош жамоамиз учун фойда келтиради.\nИгорга омад тилаймиз ва Қозоғистон яшил майдонларини забт этиши кутиб қоламиз. Унинг кейин фаолиятидан қандай натижаларни кутяпсиз?\nЎзбекистон футзал терма жамоаси халқаро мусобақа олдидан машғулот ўтказди 2\n"Манчестер Юнайтед" ўртоқлик учрашувида КПРга енгилди 9\nАрчил Арвеладзе Тбилиси шаҳри мэрига айланиши мумкин 17\nРасман! Достонбек Ҳамдамов "Пахтакор" сафига қайтди 26\nРасман: Одил Ҳамробеков "Пахтакор" билан шартнома имзолади 37


АГМК бугун "Андижон"га қарши 17-учрашувда майдонга тушади\n22 июнь, 2019, 11:48 194\nТеглар:АГМК | Андижон | Суперлига\nУстунлик олмалиқликлар томонида.\n2008 йилдан элитада иштирок эта бошлаган АГМК андижонликларга қарши 16 марта майдонга тушган. Умумий статистика бўйича 18 ўйиндан 9тасида АГМК ғалаба қозонган, 3 ўйинда дуранг қайд этилган ва яна 4 ўйинда "Андижон" ғалабага эришган. Тўплар нисбати - 28:19.\nАГМК ўз майдонида ўтказган 8 ўйиндан 6тасида ғалаба қозонган ва 2 баҳс 0:0 ҳисобида якун топган. Тўплар нисбати - 16:8.\nАндижонда ўтган ўйинларда эса АГМК 3 марта ғалаба қозонган, 1 ўйинда 1:1 қайд этилган ва 4 учрашувда мезбонлар зафар қучишган. Тўплар нисбати - 12:11 АГМК фойдасига.\nЎзаро ўйинлар статистикасида АГМК сўнгги 8 ўйинда андижонликларга мағлуб бўлмаган. Водий жамоаси охирги марта 2011 йил 5 августда 1:0 ҳисобида ғалаба қозонган.\nҲар икки жамоа таркибида майдонга тушган футболчилар борасида сўз юритадиган бўлсак, АГМК таркибида бугун майдонга тушиши мумкин бўлган Акмал Шораҳмедов ва Дилшод Жўраев футболчилик фаолияти давомида "Андижон" шарафини ҳам ҳимоя этган.\n"Андижон"нинг бу мавсумдаги таркибидан Акмал Ортиқов, Ойбек Қиличев, Рўзимбой Аҳмедов, Дилшод Раҳматуллаев ва Дониёр Исмоиловлар турли йилларда жамоамиз шарафини ҳимоя қилган.\nМавсум аввалида сафар учрашувларида мағлубиятлар серияси жамоа тарихида 2008 ҳамда 2016 йилларда узоқ давом этганлигини юқорида келтирдик. Жамоанинг энг узун мағлубият серияси 2016 йилда 6 ўйиндан иборат бўлган. 2008 йилда худди 2019даги каби 5 ўйинда жамоамиз ҳатто дурангга ҳам эришмаган. Мана шу нохуш сериянинг аввалги ҳар икки мавсумда тўхтатилиши Андижонда рўй берган экан. 2008 йил кетма-кет 5 мағлубиятдан сўнг, "ЎзДонгЖу" билан 0:0 ҳисобида дуранг қайд этилган. 2016 йилда эса 6 мағлубиятдан сўнг сафарда "Андижон" 2:0 ҳисобида мағлубиятга учратилган. Тақдирни қарангки, бу гал ҳам АГМК кетма-кет 5 мағлубиятдан сўнг, навбатдаги сафар ўйинини Андижонда ўтказади.\nKoment yozsam nomerim chiqib qolyabdi shuni qanday o'zgartirsa bo'ladi kim biladi\nЭх хей Андижон солади бугун 4 :0\n1-1 bu men fikrim\nBugungi uyinda omad.Lekin duran o'ynasa Navbahorga yaxshi bo'lar edi...\n"Андижон" - "Навбаҳор" 0:1 учрашувидан фоторепортаж


Тез-тез чанқаш касалликдан дарак беради 27.07.2016 | Рукн: Саломатлик | Муаллиф: diydor Биз кўпинча организмимиз хавфдан огоҳлантириб юбораётган сигналларга беэътибор бўламиз. Масалан, кишини доим чанқоқ ҳисси қийнайди. Келинг, бугун бу ҳолат нималар билан боғлиқлигига тўхталамиз.\nБелгилари: оғизнинг шиллиқ пардаси қуриб қолади, кўзлар ичкарига кириб кетади. Тери қаримсиқ кўриниш олади, уни ғижимлаб, қайтиб қўйиб юборсангиз, дарров ўз ҳолига келмайди. Гап шундаки, буйраклар қимматбаҳо намликни иқтисод қилишга ўтади, шу боис киши кўп вақт оралиғида кам миқдорда пешоб чиқара бошлайди. Табиийки, организмни сувсизланиб қолишдан огоҳ этувчи чанқаш ҳисси пайдо бўлади.\nЧораси: ҳаво ҳарорати кўтарилганда, жисмоний зўриққанда, қон йўқотилганда, куйишда, қусиш ва ич кетишида, тана ҳароратининг ошиши оқибатида қаттиқ терлаганда, албатта, кўп миқдорда сув ичиш керак. Организмда сув мутаносиблиги қайта тикланиши билан «ҳимоявий» чанқаш дарҳол йўқолади.\nАЙБДОР – ДИАБЕТ\nОрганизмдаги сув-туз алмашинувига жавоб берувчи гормонлар мутаносиблиги бузилиши оқибатида тинимсиз чанқаш ҳолати юзага келиши мумкин. Масалан, қандли диабетда қондаги ортиқча қанд миқдори чиқарилаётган пешоб миқдорини кескин оширади.\nБелгилари: киши кўп суюқлик ичади, лекин барибир уни чанқоқ безовта қилаверади. Инсулин ёки қанд миқдорини пасайтирувчи дори истеъмол қилаётган беморлардаги чанқаш касалликнинг кучайганидан дарак беради.\nЧораси: қондаги қанд миқдорини аниқлаш учун таҳлил топшириб, глюкоза миқдорини камайтирувчи дорилар ичиш керак.\nКўпинча мия жароҳати ёки нейрожарроҳлик муолажасидан кейин чанқаш пайдо бўлади.\nАлоҳида белгилари: касаллик доим кескин бошланиб, бемор нафақат ўша кунни, балки соатигача айтиб бера олади. Қандли бўлмаган диабет ривожланади. Айни дамда бемор бир кеча-кундузда ўн, йигирма литрлаб сув ичади. Ҳамма гап пешоб ҳайдашни меъёрлаштириб турувчи гормоннинг етишмаслигидадир . Бундай бузилишнинг асл сабаби ҳалигача аниқланмаган, кўпинча бу дард насл суради.\nЧораси: невропатологга мурожаат қилиб, унинг тавсияларига амал қилиш керак.\nҚалқонсимон безлар кўп ишлаганда ҳам биринчи навбатда киши чанқайди\nБелгилари: тиш тўкилади, суякларда оғриқ кузатилади, бемор тез чарчаб қолади, озиб кетади, мушакларда заифлик сезилади. Суяклардан ювиб чиқилаётган кальций таъсирида пешоб оқ тус олади.\nЧораси: албатта эндокринолог тавсиясига оид даволаниш даркор.\nКасалланган буйраклар суюқлик ушлаш қобилиятини йўқотади, шу боис кишида сувга эҳтиёж бир неча баробар ошиб кетади. Чанқаш пиелонефрит, гломерулонефрит, гидронефроз ва буйраклар поликистозида кузатилади.\nБелгилари: чиқарилаётган пешоб миқдори камайиб, беморда шишлар пайдо бўлганда ҳам чанқоқ тўхтамайди. Бу ҳолатда чанқаш буйрак етишмовчилиги мавжудлигига ишорадир. Афсуски, бу хавфли ҳолат кўпинча жуда кеч аниқланиб, беморга ёрдам бериш мушкул бўлиб қолади.\nЧораси: чанқашга доим эътибор бериб, буйрак касалликларининг олдини олиш мумкин. Сизда ушбу ҳолат юзага келган бўлса, албатта нефрологга мурожаат этиб, унинг тавсияларига амал қилинг.\nАртериал қон босимини туширишда кенг қўлланиладиган клофелин дориси оғиз қуришига олиб келади, оқибатда беморлар жуда кўп сув ичишади. Қон босими юқори бўлганида эса бу зарарли бўлиб, даволаш ўз маънисини йўқотади.\nЧораси: кардиолог билан маслаҳатлашиб, пешоб ҳайдовчи дориларни бошқасига алмаштиринг.\nМавзуга алоқадор бошқа янгиликларТошкентда совуқ сув ўчирилади. Рўйҳат билан танишингИслом Каримов ҳаёти учун курашган шифокор ҳақиқатлариMatiz’да ўзини видеога тушираётган қиз автобус тагига кириб кетдиФОТО: Шавкат Мирзиёев Тошкентнинг Увайсий маҳалласида, халқ орасидаМайдон чимини ўпиб юрган Бабаянга қачонгача ишонаверамиз?“Сен эрсиз эмассан, тинчлан жигарим!”Миллий терма жамоа ва мураббийга ёғилган танқидлар интернетни «портлатмоқда»\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:одиннадцать − 7 = Энг кўп ўқилганлар


O‘zLiDeP Андижон туман Кенгашидаги айрим БПТ фаолияти танқид қилинди | O'zLiDeP\nO‘zLiDeP Андижон туман Кенгашидаги айрим БПТ фаолияти танқид қилинди\nO‘zLiDeP Андижон туман Кенгаши тасарруфида айни вақтда 43 та бошланғич партия ташкилотидаги 1159 нафар партия аъзолари бир-бирига елкадош бўлиб келмоқдалар. Уларда бўлиб ўтаётган ҳисобот-сайлов йиғилишларида ютуқлардан ҳаволанмай, мавжуд камчиликларга барҳам бериш чоралари белгиланмоқда.\nЖумладан, Андижон туман Марказий шифохонаси қошидаги бошланғич партия ташкилоти 2004 йилда 6 нафар партия аъзоси билан ташкил этилган. Ўтган давр давомида қуйи тузилмада аъзолар сони фақатгина 32 нафарга етган, мазкур рақам кутилган рақам эмаслиги аён. Аммо сон эмас, сифат кўрсаткичи юқори бўлишлиги асосий мақсад бўлса-да, бу йўналишда ҳам айтарли имкониятлар юзага чиқмагани маълум бўлди. Ўтган вақт оралиғида таянч бўғин қатор ютуқларга эришган бўлса-да, бироқ камчиликлардан ҳам кўз юмиб бўлмайди.\n-Мазкур бошланғич партия ташкилотида йўл қўйилган хатолар ошкора айтилди, - дейди O‘zLiDeP Андижон туман Кенгаши ижрочи котиби Назирахон Толипова. – Жумладан, қуйи тузилма томонидан ҳудудлардаги аҳолини қийнаётган муаммолар ечимига алоҳида эътибор берилмагани, сиёсий майдондаги ислоҳотлар юзасидан ўтказилиши зарур бўлган тадбирларни ташкиллаштиришга қаттиқ танқид остига олинди. Камчиликларни баратараф этишлари учун керакли маслаҳат ва тавсиялар берилди.\nҲисобот йиғилиши давомида бошланғич партия ташкилоти раҳбари этиб Г.Давронова ва унинг ўринбосари вазифасига Н.Қўчқарова номзоди тавсия этилди, улар бир овоздан маъқулланди.\nХудди шундай хисобот-сайлов йиғилиши тумандаги “Гулсум” ишлаб чиқариш корхонасида ҳам бўлиб ўтди. Унда ҳам қуйи бўғин фаолияти мобайнида йўл қўйилган камчиликлар танқидий баҳоланиб, уларни баратараф этиш бўйича вазифалар белгилаб олинди. Қуйи тузилма раҳбари этиб Ш. Хожибеков ҳамда унинг ўринбосари вазифасига М.Ахмедовалар қайта сайландилар.\nO‘zLiDeP Андижон вилоят Кенгаши БПТлар билан\nишлаш гуруҳи раҳбари\nПартия қуйи бўғини 50 та эҳтиёжманд оилага озиқ-овқат маҳсулотларини етказиб берди\nO`zLiDeP фаоли 100 нафар ижтимоий ҳимояга мухтож оилаларга озиқ-овқат махсулотлари улашди\nМаслакдошлар аҳоли томорқаларига кўмаклашмоқда


Президентнинг Тошкент вилоятига ташрифи давом этади....\n05.01.2018 20:57 0 744\nХабарингиз бор, айни вақтда Тошкент вилоятида халқ депутатлари Тошкент вилояти кенгашининг навбатдан ташқари сессияси бўлиб ўтмоқда. Сессияда Ўзбекистон Республикаси Президенти Шавкат Мирзиёев иштирок этмоқда.\nСессияда «Xabar.uz» ахборот-таҳлилий порталининг вакили ҳам қатнашяпти. Унинг маълумот беришича, Президентнинг Тошкент вилоятига ташрифи бугун якунланмайди. Шавкат Мирзиёев эртага Чирчиқ шаҳрига ташриф буюриши кутилмоқда.\nЎзбекистон Шавкат Мирзиёев Тошкент вилояти сессия


Тошкентда 30 май кунги жала бир ойлик ёғингарчилик меъёрига тенг бўлган\nТошкентда 30 май куни ёққан жала бир ойлик ёғингарчилик миқдори билан тенг бўлган.\nЎзбекистон Республикаси Вазирлар Маҳкамаси қошидаги Гидрометеорология хизматининг билдиришича, жала меъёри 25,2 миллиметрни ташкил қилган. Май ойи учун ойлик ёғин меъёри эса Тошкентда 32 миллиметрга тенг.\nМутахасисларнинг билдиришича, бир сутка давомида бир ойлик ёғингарчиликнинг рўй бериши ҳар икки йилда бир марта кузатилади.\nЎзбекистонда май ойида энг кўп ёмғир 2002 йилда ёққан. Ўшанда бир суткалик ёғингарчилик миқдори 30 миллиметрни ташкил қилган.


Архивы ҲАРБИЙЛАР - tafsilar.info\n13 Sentabr 20:55 by Редакция\nЧин штати ва Магуэй вилоятида уюштирилган Мянмадаги қаршилик кучларининг ҳужумларидан сўнг, қарийб 50 ҳарбий ва полициячи ҳалок бўлди. Бу ҳақда душанба куни The Irrawaddy нашри хабар тарқатди. Унга кўра, икки уюшманинг 200 га яқин вакили Чин штатидаги қишлоқлардан биридаги ҳарбий постга ҳужум қилишган, бироқ кейинроқ орқага чекинишган. Улар шанба куни кечқурун, 400 киши иккинчи марта\n05 May 12:04 by Редакция\nИсроил ҳарбийлари Сурияга қилинган ҳужум ҳақида изоҳ беришдан бош тортишди, натижада дастлабки маълумотларга кўра олти киши жароҳат олди ва бир киши ҳалок бўлди. Биз хорижий оммавий ахборот воситаларидаги хабарларга изоҳ бермаймиз», — дея армия матбуот хизмати вакили халқаро агентлик журналистларининг Суриянинг Латакия ва Хама вилоятларидаги ракета зарбалари тўғрисида сўровига телефон орқали жавоб қайтарди. Чоршанба куни


Қозоғистонда йил бошидан бери 85 минг уй фойдаланишга топширилди NUR-SULTAN. Kazinform – Қозоғистонда 2020 йилнинг 9 ойида 85 418 та уй фойдаланишга топширилди. Бу ҳақда ҚР Индустрия ва инфратузилмаларни ривожлантириш вазири Бейбит Атамқулов Ҳукумат йиғилишида маълум қилди, деб хабар беради Kazinform мухбири.\nТуркистон шаҳрида 7 ва 12 қаватли 70 та турар жой комплекси қурилмоқда TURKISTAN. Kazinform - Бу йил Туркистонда 1300га яқин квартира фойдаланишга топширилади, деб хабар беради Kazinform.\nМақтаарал. Сардоба авариясидан жабр кўрганларга янги уйнинг калити топшириш бошланди TURKISTAN. Kazinform – Мақтаарал туманида сув тошқинидан зарар кўрган аҳоли пунктларини тиклаш мақсадида 895 та уй реконструкция қилинмоқда. Айни пайтда 360 та уйнинг қурилиши тўлиқ ҳажмда якунланди. Қолган уйларнинг деворлари кўтарилиб, томи ёпилган, деб хабар беради Kazinform ҳудудий алоқа хизматига таяниб.\nТуркистон вилоятида бу йил 15 та объект фойдаланишга топширилади TÚRKİSTAN. Kazinform – Туркистон вилояти ҳокими Ўмирзақ Шўкеев вилоят марказининг маъмурий ва ишбилармонлик марказида янги объектлар қурилиши билан танишди. Туркистонда шу йил охирига қадар 15та объект қурилиши якунланиб, фойдаланишга топширилади, деб хабар беради Kazinform мухбири.\n2025 йилгача Қозоғистонда 20 та кўп тармоқли шифохона қурилади NUR-SULTAN. Kazinform – 2025 йилга қадар мамлакатда 20 та кўп тармоқли шифохона қурилади. Бу ҳақда Қозоғистон Соғлиқни сақлаш вазири Алексей Цой бугун ҳукумат йиғилишида маълум қилди, деб хабар беради Kazinform мухбири.\nНур-Султан шаҳрида ўқитувчилар ва шифокорлар учун махсус уйлар қурилмоқда NUR-SULTAN. Kazinform - Пойтахт ҳокимияти Қозоғистон ипотека компанияси билан биргаликда бир қатор ижтимоий уйлар қурмоқда, деб хабар беради Kazinform шаҳар ҳокимлигининг расмий сайтига асосланиб.\nНур-Султан ҳокими Марказий Осиёдаги энг катта масжид қурилиши билан танишди NUR-SULTAN. Kazinform – Алтай Кўлгинов Нур-Султанда қурилаётган Марказий Осиёдаги энг катта масжидга ташриф буюрди, дея хабар беради Kazinform ҳокимият расмий сайтига таяниб.


Францияда депутат “қақағлагани” учун жаримага тортилди - www.Voydod.net\nФранцияда депутат “қақағлагани” учун жаримага тортилди\nФранция парламентининг аъзоси Филипп Ле Рэй ўзини номуносиб тутгани учун маошинингтўртдан бир қисми миқдорида жаримага тортилди.\nФранция либерал-консервативпартиясининг президентлик кўпчилиги учун иттифоқидан депутат этиб сайланган Ле Рэй ҳамкасби ВероникаМассоньи чиқиш қилаётган пайтда уни омма олдида камситиш учун товуққа ўхшаб “қақағлаган”. Ҳамкасбининг буқилиғидан ғазабланган сиёсатчи унга “Бас қилинг! Мен товуқ эмасман!” деб жавоб қайтарган. Францияда одамни товуққа ўхшатиш ҳақоратга тенглаштирилиши мумкин, чунки бу сўз аёлларга нисбатанкамситувчи ҳисобланади. Шу боис энди депутат ўз қилиғи учун 1,3 минг евро тўлашига тўғри келади, дея қайд этади“РИА Новости”.


Россиянинг собиқ вазири Улюкаевга якуний айблов эълон қилинди\n23:30 / 23.05.2017\nРоссия ташқи иқтисодий ривожланиш вазирлигининг собиқ раҳбари Алексей Улюкаевга якуний таҳрирдаги айблов эълон қилинди. Унга нисбатан "давлат лавозимини эгаллаган шахс томондан ўта йирик миқдорда пора олиш" моддаси бўйича жиноий иш қўзғатилган. Бу ҳақда Россия тергов қўмитаси расмий вакили Светлана Петренко маълум қилди.\nУлюкаев 2016 йил ноябрида 2 млн доллар пора олаётган вақтда қўлга олинган. Бу пуллар "Роснефт"га "Башнефт"га тегишли давлат улушини сотиб олишга имкон берувчи вазирлик хулосаси учун мўлжалланган.\n2017 йил январда Улюкаев уй қамоғига олинган ва Смоленск вилоятида унга тегишли бўлган 10 та ер майдони ва турар жойга тақиқлов қўйилган. Россия президенти Владимир Путин уни ишончни йўқотгани туфайли ўз лавозимидан бўшатган.\nАпрелда Москванинг Басман суди Улюкаевнинг уй қамоғи муддатини 15 июлгача чўзган ва унга кунига 2 соатдан сайр қилишга рухсат берган. Улюкаевнинг ўзи эса унга нисбатан енгилроқ жазо қўлланишини сўраган. У атеросклероз, қон босими билан азият чекиши сабабли саломатлиги рисоладагидек эмаслигидан шикоят қилган. Улюкаевнинг ҳимояси унга сайр қилишга рухсат берилишини талаб қилган, кейинроқ эса уни шифохонага ётқизиш кераклигини маълум қилган.\nУлюкаев Россиянинг замонавий тарихида коррупция учун ҳибсга олинган илк федерал вазир бўлди. У 15 йилгача озодликдан маҳрум этилиши мумкин.\nайблов Алексей Улюкаев\nУлюкаев пора олишда айбдор деб топилди ва 8 йилга қамалди\nФиналга оз қолди. Прокурор Улюкаевга 10 йил сўради


ЎзА - Рамазон ойида Тошкент шаҳридаги зиёратгоҳлар сони яна биттага кўпайди\n10.05.2019 14:18 Чоп этиш версияси\nРамазон ойида Тошкент шаҳридаги зиёратгоҳлар сони яна биттага кўпайди\nЎзбекистон Республикаси Президенти Шавкат Мирзиёев 10 май куни пойтахтимизнинг Шайхонтоҳур туманидаги Сузук ота мажмуасида амалга оширилган бунёдкорлик ва ободонлаштириш ишлари билан танишди.\nМаърифатли ислом динининг эзгу амалларини эъзозлаш, юртимизда яшаб ўтган улуғ алломалар меросини тиклаш, қадамжоларини обод этиш борасидаги хайрли ишлар муборак Рамазон ойида эзгулик нурларини янада кўпайтиради.\nПрезидент Шавкат Мирзиёев раҳбарлигида ҳар йили Рамазон ойида ислом динининг асл моҳиятини тарғиб этиш, илм-фанни ривожлантириш, эътиқод эркинлигини таъминлаш, мўмин мусулмонлар учун кенг шароитлар яратиш бўйича янги-янги ташаббусларни рўёбга чиқариш эзгу анъанага айланди. Хусусан, ўтган йили Рамазон ҳайитида Тошкент шаҳрида Ўзбекистон ислом цивилизацияси маркази қурилишига тамал тоши қўйилган эди.\nЮртимизда муборак Рамазон ойи нишонланаётган шу кунларда Сузук ота мажмуаси тўла фойдаланишга топширилгани пойтахтимиз аҳолисига муносиб туҳфа бўлди.\nСузук ота зиёратгоҳини яқин-яқингача кўпчилик билмас, маҳалла ичида қолиб кетган мақбара ва эски масжид қаровсизликдан зах тортиб кетган эди.\nДавлатимиз раҳбари 2017 йил 26 май куни Сузук ота мажмуасида бўлиб, мақбара ва масжидни реконструкция қилиш, атрофини ободонлаштириш бўйича топшириқлар берган эди. 2018 йил 9 февралда қурилишнинг бориши билан танишиб, мажмуа ёнида ҳунармандлар маркази ва кутубхона барпо этиш зарурлигини таъкидлаганди. Шундан сўнг амалга оширилган бунёдкорлик ва ободонлаштириш ишлари тарихий обидаларга янги ҳаёт бахш этди.\nМақбара ва эски намозхона тубдан таъмирланиб, янги масжид, унинг ёнида иккита минора барпо этилди. Мажмуага кириш биносида музей, кутубхона, маҳалла идораси ва бошқа объектлар жойлаштирилди. Фавворалар ўрнатилиб, қарийб 8 гектарлик майдон ободонлаштирилди. Мақбаранинг икки томонида ҳунармандлар учун ҳар бири 4,5 сотихли ўттизта коттеж барпо этилди.\nҲудудда бу ерга келганларнинг дам олиб, ҳордиқ чиқариши учун айвонлар қад кўтарди. Айвонларнинг ёғоч устунлари, равоқлари нафис ўймакорлик намуналари билан безалди. Мақбара ва бинолар сирти, эшик-ромлар, тоқиларга турфаранг бўёқларда миллий нақшлар билан зеб берилди.\nХўжа Аҳмад Яссавийнинг суюкли невараси бўлган Сузук ота илм билан бирга ўймакорлик билан шуғулланган. Юзлаб шогирдлар тарбиялаб, ҳунарга, ҳалол меҳнатга ўргатган. 1363-1364 йилларда буюк бобокалонимиз Амир Темур Сузук ота қабри устида мақбара ва масжид бунёд эттирган.\nДавлатимиз раҳбари ташаббуси билан бу ерда амалга оширилган бунёдкорлик ишлари натижасида бебаҳо ёдгорлик ўзининг тарихий қиёфасини сақлаган ҳолда муҳташам ошиёнга айланди. Бугун бу ерга келган зиёратчилар мажмуанинг бетакрор салобатидан улкан маънавий-руҳий қувват олади.\nТашриф чоғида Президентимиз ушбу бунёдкорлик ишлари билан танишди. Мақбара зиёрат этилиб, Қуръон тиловат қилинди.\nШу ерда маҳалла оқсоқоллари, диний уламолар билан суҳбат бўлиб ўтди. Давлатимиз раҳбари уларни Рамазон ойи билан яна бир бор табриклаб, янгиланган мажмуанинг шундай улуғ айём кунларда очилиши хайрли эканини таъкидлади.\nШайхонтоҳур қадимдан Тошкентнинг ҳунармандчилик ривожланган масканларидан бўлиб келгани, аждодларимизнинг эзгу анъаналарини бардавом сақлаш юртимизда қадимий ҳунармандчилик турлари билан бирга, сайёҳлик ривожлантиришга хизмат қилиши қайд этилди.\n– Бошқа давлатлар йўқ тарихини бор қилишга ҳаракат қилади. Биз буюк тарихимизни, алломаларимиз меросини халқимизга, ёшларимизга тўлиқ етказиб беролмадик. Ўзлигимизни англаш нуқтаи назаридан шундай жойларга эътибор берсак, бунга ҳамма эътибор қаратади, – деди Шавкат Мирзиёев.\nПрезидентимиз ҳунармандлар уйларини, ёғоч қирмачилик ва хаттотлик устахоналарини кириб кўрди. Икки қаватли бу хонадонларнинг биринчи қавати устахона ва дўкон учун ажратилган. Бу ўзига хос ҳунармандчилик маркази бўлиб, мажмуа билан бирга ноёб туризм масканига айланади.


05.04.2014 Сомон санъати\nИнсон ақл идроки ҳамда яратувчанлиги билан табиатда бошқа жонзодлардан ажралиб турувчи буюк зод. У яратган ноёб санъат асарлари, кашфиётлар, илм-фан йўлидаги ютуқлари юксак қадр-қимматга сазовор бўлмоқда.\nҚалбида Муқаддас Ватан, хур диёр тушунчаларини чин дилдан хис этган ҳар бир маънавияти юксак инсон юрт истиқболига, унинг тараққиёти ва келажагига ўз хиссасини қўшишдек шарафли мақсад билан яшайди.\nЮртимизда 2014 йил 2-8 сентябр кунлари Ўзбекистон Республикаси Вазирлар Махкамаси қарори ва Ўзбекистон Маданият ва спорт ишлари вазирлигининг буйруғига биноан “Музейлар ҳафталиги” этиб белгилганлиги муносабати билан Ўзбеистон Давлат санъат музейи ҳафта давомида турли тадбирлар ҳамда кўргазмалар, илмий семинарлар, мактабгача таълим муассалари тарбияланувчилари учун қўғирчоқбозлик санъати, қўғирчоқ томошалари намойиши каби тадбирлар ўтказмоқда. Махорат дарси ҳам мазкур тадбирларнинг узвий қисми саналади.\nЮртимиз истиқлолга эришилган дастлабки йиллардан турли соҳалар каби миллий хунармандчиликка ҳам кенг эътибор ва имкониятлар яратилмоқда. Ушбу имкониятларнинг самараси ўлароқ “Бадиий сомон санъати”да улкан ютуқларга эришилмоқда. Ёш ижоткор Жасур Жумаев мазкур санъат йўналишида ижод қилиб келаётган ижодкорлардан.\nСўлим тоғ қишлоғида туғилиб вояга етган Ж.Жумаев ёш бўлишига қарамай улкан мувофақиятларни қўлга киритиб келмокда. 2003 йил ўрта мактабни томолаган ижодкор 2007 йил Келажак овози кўрик танловидан совринли ўринни кўлга киритиб, Камолиддин Беҳзод номидаги Миллий рассомлик ва дизайн институтига имтиёзли ўқишга қабул қилинди. Шунингдек Жасур 2009 йил “Ташаббус-2009” кўрик танловининг Тошкент шаҳар босқичида фахрли 3-ўринни эгаллади. 2012 йилда эса “Менинг юртим – менинг ифтихорим” кўрик танловида фахрли биринчи ўринни қўлга киритди.\nШунингдек Жасур ўз қобилиятини мултипликатция сохасида чархлаш мақсадида 2012-2014 йилларда К.Беҳзод номидаги МРДИ Мултипликация йўналишида Магистратура босқичини тамомлади.\nЖасур Жумаев “Бадиий сомон санъати”да асосан минатюра йўналишидаги асарлар яратади. Ижодкорнинг асарларида ўзбек миллий эртак қахрамонлари, юмористик қиёфалар, юртимизнинг тарихий меъморий ёдгорликлар мавзуси хукумронлик қилади.\nБугунги маҳорат дарси Жасур учун ўз қобилиятлари намойишига навбатдаги имконият эшигини очмоқда. Эндиликда у билимларини санъат иштиёқмандлари билан кенг даврада ўртоқлашади.\nИжодкор маҳорат дарсида “Бадиий сомон санъати”нинг нозин сир асрорлари, жозибасининг сеҳри, сомондан юксак санъат асари яратилишининг ибтидосидан то интихосигача бўлган нозик меҳнатини ўзи яратган асарлари орқали намоёт этади.\nМаҳорат дарси юртимизда ёш авлодга қаратилаётган эътиборнинг кичик бир кўриниши десак муболаға бўлмайди. Ёшларни санъатга бўлган меҳрини шакиллантириш, шунинг билан бир каторда Ўзбекистон Давлат санъат музейининг кўргазма залларидан ўрин олган номоддий бойликларимиз билан янада яқинроқ таништириш.